text:
Na-achọ Alaeze Chineke, Ọ Bụghị Ihe Onwunwe
“Na-achọnụ alaeze [Chineke], a ga-atụkwasịkwara unu ihe ndị a.”—LUK 12:31.
ABỤ: 40, 98
1. Olee ihe dị́ iche n’ihe dị́ anyị mkpa na ihe anyị chọrọ?
A NA-EKWUKARỊ na ọ bụghị ihe niile ndị mmadụ chọrọ dị ha mkpa. Ọ dị ka ụfọdụ ndị anaghị aghọta ihe dị́ iche n’ihe dị́ ha mkpa na ihe ha chọrọ. Gịnị dị iche na ha abụọ? “Ihe dị́ anyị mkpa” bụ ihe anyị ga-enwerịrị n’ihi na ma anyị enweghị ya, anyị agaghị adị ndụ. Dị ka ihe atụ, nri, uwe, na ebe obibi dị anyị ezigbo mkpa. “Ihe anyị chọrọ” bụ ihe na-agụ anyị agụụ ka anyị nwee, ma ya abụrụ na ma anyị enweghị ya, anyị ka ga-adị ndụ.
2. Olee ụfọdụ n’ime ihe ndị mmadụ chọrọ?
2 Ihe ndị mmadụ chọrọ nwere ike ịdị iche iche n’ihi ebe ha bi. Ná mba ndị ka na-emepe emepe, o nwere ike ịna-agụ ọtụtụ ndị agụụ ka ha nweta ego ha ga-eji zụọ ekwentị, ọgba tum tum, ma ọ bụ ala. Ná mba ndị mepere emepe, ndị mmadụ nwere ike ịna-achọ inwe uwe ndị dị́ oké ọnụ, ụlọ bukwuru ibu ma ọ bụ ụgbọala ka oké ọnụ. Ihe ọ sọrọ ya bụrụ, ma anyị akpacharaghị anya, anyị nwere ike ịmalite ịhụ ihe onwunwe n’anya, na-achọ inwetakwu ihe, ma nke aka anyị ga-eru ma nke aka anyị na-agaghị eru.
KPACHARA ANYA KA Ị GHARA ỊHỤ IHE ONWUNWE N’ANYA
3. Gịnị bụ ịhụ ihe onwunwe n’anya?
3 Gịnị bụ ịhụ ihe onwunwe n’anya? Ọ bụ mmadụ ikwe ka ihe onwunwe dịrị ya mkpa karịa adịm ná mma ya na Chineke. Ihe na-akpata ya bụ ihe na-agụ mmadụ agụụ, ihe o weere ka ihe kacha mkpa, na ihe ọ na-achụ ná ndụ. Ọ na-eme ka ọ na-agụsi mmadụ ike inwekwu ihe. O nwere ike ịbụ na onye hụrụ ihe onwunwe n’anya abụghị ọgaranya ma ọ bụ onye na-azụ ihe ndị dara oké ọnụ. Ndị ogbenye nwedịrị ike ịhụwa ihe onwunwe n’anya ma ghara ibu ụzọ na-achọ Alaeze Chineke.—Hib. 13:5.
4. Olee otú Setan si agbalị iji “ọchịchọ nke anya” arata anyị?
4 Setan chọrọ iji ihe ndị a na-emepụta n’ụwa a mee ka anyị chee na ọ bụ inwe ọtụtụ ihe ga-eme ka anyị nwee obi ụtọ. Ọ bụ aka ochie n’iji “ọchịchọ nke anya” arata mmadụ. (1 Jọn 2:15-17; Jen. 3:6; Ilu 27:20) E nwere ọtụtụ ihe a na-emepụta n’ụwa, ma ndị bụ́ ọkpọka ma ndị na-enweghị ihe ha bụ. Ụfọdụ n’ime ha nwekwara ike ịmasị anyị. Ò nwetụla mgbe ị zụrụ ihe na-adịghị gị mkpa maka na ihe ahụ chabara gị n’anya mgbe ị hụrụ ya ma ọ bụ mgbe a na-akpọsa ya? Ì mechara chọpụta na o nweghị oké uru ihe ahụ baara gị? Ọ bụrụ na anyị ana-azụ ihe ndị na-adịghị anyị mkpa, ọ ga-eme ka ihe siere anyị ike, ike ana-agwụkwa anyị. Ihe ndị ahụ nwere ike ime ka uche anyị pụọ n’ozi anyị na-ejere Jehova, anyị agaghịzi enwe ohere ịmụ Baịbụl, ịkwadebe maka ọmụmụ ihe, ịga ọmụmụ ihe, na ịgachi ozi ọma anya. Cheta na Jọn onyeozi dọrọ anyị aka ná ntị, sị: “Ụwa na-agabiga, ọchịchọ ya na-agabigakwa.”
5. Olee ihe nwere ike ime mmadụ ma ọ bụrụ na ihe kacha ya mkpa bụ ịkpata akụ̀?
5 Setan chọrọ ka anyị bụrụ ndị ohu Akụnụba kama ịbụ ndị ohu Jehova. (Mat. 6:24) Ma ọ bụrụ na ihe kacha anyị mkpa bụ ịkpata akụ̀, ndụ anyị agaghị enwe isi. O nwere ike ime ka obi ghara ịna-ezu anyị ike. Nke kadị njọ bụ na okwukwe anyị agaghịzi esi ike. (1 Tim. 6:9, 10; Mkpu. 3:17) Ọ ga-adị ka ihe ahụ Jizọs kwuru n’ilu ọ tụrụ gbasara ọgha mkpụrụ. Ọ sịrị na mgbe a kụrụ mkpụrụ Alaeze Chineke “n’etiti ogwu . . . , ọchịchọ maka ihe ndị ọzọ na-awabata ma kpagbuo okwu ahụ, o wee ghọọ nke na-amịghị mkpụrụ.”—Mak 4:14, 18, 19.
6. Gịnị ka akụkọ Barọk na-akụziri anyị?
6 Chegodị banyere Barọk, bụ́ odeakwụkwọ Jeremaya onye amụma. Mgbe ọ fọrọ obere ka e bibie Jeruselem otú e buru n’amụma, Barọk malitere ‘ịchọrọ onwe ya ihe ukwu,’ bụ́kwanụ ihe na-agaghị abara ya ezigbo uru. Ma naanị ihe o kwesịrị ịna-atụ anya inweta bụ ihe Jehova kwere ya ná nkwa, ya bụ, ichebe ya ka ọ ghara ịnwụ. (Jere. 45:1-5) O doro anya na o nweghị onye Chineke ga-echebe akụ̀ ya ma o bibiwa obodo ahụ. (Jere. 20:5) Ka ọgwụgwụ ụwa a na-eru nso, ugbu a abụghị oge anyị ga-eji na-achụ akụnụba ọnwụ ọnwụ. Anyị ekwesịghị ịtụ anya na e nwere akụ̀ anyị a na-agaghị ebibi n’oké mkpagbu ahụ n’agbanyeghị otú anyị si jiri ya kpọrọ ihe.—Ilu 11:4; Mat. 24:21, 22; Luk 12:15.
7. Olee ihe anyị ga-elebara anya, n’ihi gịnịkwa?
7 N’ihe Jizọs kụziri n’elu ugwu, o kwuru otú kacha mma anyị ga-esi na-akpata ihe anyị ga-eji na-egbo mkpa anyị ma ghara ikwe ka ihe ọ bụla megharịa anyị anya, anyị achụwazie ego ọnwụ ọnwụ ma ọ bụ chegbuwe onwe anyị gabiga ókè. (Mat. 6:19-21) Ka anyị gụọ Matiu 6:25-34 ma kọwaa ya. Ọ ga-eme ka obi sie anyị ike na anyị kwesịrị ‘ịna-achọ alaeze Chineke,’ ọ bụghị ihe onwunwe.—Luk 12:31.
JEHOVA NA-EGBORO ANYỊ MKPA ANYỊ
8, 9. (a) Gịnị mere na anyị ekwesịghị ịna-echegbu onwe anyị banyere ihe ndị dị́ anyị mkpa? (b) Olee ihe Jizọs ma banyere ụmụ mmadụ na mkpa ha?
8 Gụọ Matiu 6:25. Mgbe Jizọs gwara ndị mmadụ ka ha ‘kwụsị ịna-echegbu onwe ha banyere mkpụrụ obi ha,’ ọ pụtara na ọ na-agwa ha echegbuzila onwe ha. Ha nọ na-echegbu onwe ha n’ihe ha na-ekwesịghị ịna-echegbu onwe ha maka ya. E nwere ezigbo ihe mere Jizọs ji gwa ha ka ha kwụsị ime otú ahụ. Ọ bụrụgodị na ihe mere mmadụ ji na-echegbu onwe ya bụ ihe dị́ mkpa, o nwere ike ime ka ọ ghara iji obi ya niile na-efe Chineke, nke bụ́kwanụ ihe kacha mkpa ná ndụ. Otú Jizọs si hụ ndị na-eso ụzọ ya n’anya mere ka ọ dọọ ha aka ná ntị ugboro anọ ọzọ ka ha kwụsị ịna-echegbu onwe ha.—Mat. 6:27, 28, 31, 34.
9 Gịnị mere Jizọs ji gwa anyị ka anyị ghara ịna-echegbu onwe anyị banyere ihe anyị ga-eri, ihe anyị ga-aṅụ ma ọ bụ ihe anyị ga-eyi? Ọ̀ bụ na ụdị ihe ndị a esoghị n’ihe ndị dị anyị mkpa ná ndụ? O doro anya na ha so. Ọ bụrụ na anyị enweghị ego anyị ga-eji zụọ ihe ndị ahụ, ọ̀ bụ na anyị agaghị echegbuwe onwe anyị? N’eziokwu, anyị ga-echegbuwe onwe anyị. Jizọs makwa na anyị ga-eme otú ahụ. Ọ ma ihe niile dị́ ndị mmadụ mkpa. Ọ makwa na “n’oge ikpeazụ,” ndị na-eso ụzọ ya ga-ebi ‘n’oge tara akpụ.’ (2 Tim. 3:1) Ụfọdụ n’ime nsogbu na-echi ọtụtu ndị ọnụ n’ala taa bụ enweghị ọrụ, ihe ịda oké ọnụ, ụkọ nri, na ịda ogbenye. Ma, Jizọs makwa na ndụ ‘dị mkpa karịa ihe oriri, na ahụ́ dịkwa mkpa karịa uwe.’
10. Mgbe Jizọs na-akụziri ndị na-eso ụzọ ya otú e si ekpe ekpere, olee ihe o kwuru ha kwesịrị iwere ka ihe kacha mkpa?
10 Jizọs ebula ụzọ kụziere ndị na-eso ụzọ ya ka ha na-arịọ Nna ha nke eluigwe ka ọ na-egboro ha mkpa ha. Ọ gwara ha ka ha na-ekpe ekpere, sị: “Nye anyị nri taa maka ụbọchị taa.” (Mat. 6:11) Otú o si kwuo ya n’oge ọzọ bụ: “Nye anyị nri anyị ga-eri taa dị ka ihe ga-ezuru anyị taa si dị.” (Luk 11:3) Ma, ndụmọdụ a o nyere apụtaghị na anyị kwesịrị ịna-eche mgbe niile banyere inweta ihe dị́ anyị mkpa. N’otu ekpere ahụ, o mere ka o doo anya na ikpe ekpere ka Alaeze Chineke bịa dị mkpa karịa ikpe ekpere maka mkpa anyị. (Mat. 6:10; Luk 11:2) Iji mee ka ndị na-eso ụzọ ya kwụsị ịna-echegbu onwe ha, o chetaara ha otú Jehova si elekọta ihe niile o kere eke.
11, 12. Gịnị ka anyị na-amụta n’otú Jehova si elekọta anụ ufe nke eluigwe? (Lee ihe e sere ná mmalite isiokwu a.)
11 Gụọ Matiu 6:26. Anyị kwesịrị ‘ileru anụ ufe nke eluigwe anya.’ N’agbanyeghị na ha dị obere, ha na-eri ihe buru ibu, ma mkpụrụ osisi, ma ụmụ ahụhụ, ma idide. A sị na nnụnụ hà ka mmadụ, nri ha ga na-eri gaara aka nke mmadụ na-eri. Ma, ha anaghị akọ ugbo ma kụọ mkpụrụ ha ga-eri. Ọ bụ Jehova na-enye ha ihe niile ha na-eri. (Ọma 147:9) Ma, ị manụ na ọ naghị etinye ha nri n’ọnụ. Ọ bụ ha na-aga chọta ihe ha ga-eri. Ma, nri ha juru eju bara abara.
12 O meghị Jizọs obi abụọ na Nna ya ga na-egboro ụmụ mmadụ mkpa ha ebe ọ bụ na ọ na-enye ụmụ nnụnụ nri. [1] (1 Pita 5:6, 7) Ọ gaghị etinye anyị nri n’ọnụ. Ma, o nwere ike ịgọzi mbọ anyị na-agba ịkọpụta nri anyị ga-eri ma ọ bụ ịkpata ego anyị ga-eji na-azụ ihe anyị ga-eri n’ụbọchị. Anyị nwee mkpa, o nwere ike imetụ ndị ọzọ aka n’obi ka ha nye anyị ihe ha nwere. N’agbanyeghị na Jizọs ekwughị banyere inye ụmụ nnụnụ akwụ́ ha ga-ebi, Jehova enyela ha amamihe, nkà, na ahịhịa ha ga-eji na-akpa akwụ́ ha. Jehova nwekwara ike inyere anyị aka ka anyị nweta ebe anyị na ezinụlọ anyị ga-ebi.
13. Olee ihe gosiri na anyị bara uru karịa anụ ufe nke eluigwe?
13 Jizọs jụrụ ndị na-eso ụzọ ya, sị: “Ọ̀ bụ na unu adịghị oké ọnụ ahịa karịa [anụ ufe nke eluigwe]?” O doro anya na Jizọs bu n’obi na ya ga-eji ndụ ya chụọ àjà n’oge na-adịghị anya iji zọpụta ụmụ mmadụ. (Tụlee Luk 12:6, 7.) E nweghị ihe ndị ọzọ Chineke kere eke Jizọs nwụrụ maka ha. Ọ nwụghị maka ụmụ nnụnụ, kama ọ nwụrụ maka anyị ka anyị nwee ike ịdị ndụ ebighị ebi.—Mat. 20:28.
14. Olee ihe onye na-echegbu onwe ya na-agaghị emeli?
14 Gụọ Matiu 6:27. Gịnịzi mere Jizọs ji kwuo na onye na-echegbu onwe ya agaghị agbakwụnyeli otu kubit n’afọ ndụ ya? Ọ bụ n’ihi na ichegbu onwe anyị banyere mkpa anyị kwa ụbọchị agaghị enyere anyị aka ịdị ogologo ndụ. Kama ime otú ahụ, nchegbu nwere ike ime ka anyị nwụchuo ọnwụ.
15, 16. (a) Gịnị ka anyị na-amụta n’otú Jehova si elekọta okooko lili dị́ n’ọhịa? (Lee ihe e sere ná mmalite isiokwu a.) (b) Olee ajụjụ ndị anyị nwere ike ịjụ onwe anyị, n’ihi gịnị?
15 Gụọ Matiu 6:28-30. È nwere onye na-achọghị ịna-eyi uwe mara mma, nke ka nke, n’ozi ọma, n’ọmụmụ ihe ma ọ bụ ná mgbakọ? Ma, ànyị kwesịrị ‘ịna-echegbu onwe anyị banyere uwe’? Jizọs kwuwere ọzọ banyere ihe ndị Jehova kere. Na nke ugbu a, anyị nwere ike ịmụta ọtụtụ ihe “n’okooko lili dị n’ọhịa.” O nwere ike ịbụ na ihe Jizọs bu n’obi bụ ụdị okooko lili dị́ iche iche. Ha niile na-ama ezigbo mma. Ihe ndị ahụ Chineke kere anaghị akpa ogho, jiri ya kwaa uwe ha ga-eyi. Ma, ha na-ama mma dị́ egwu ma ha waa okooko. “Ọbụna Sọlọmọn, n’ebube ya niile, eyighị uwe mara mma dị ka otu n’ime ha.”
16 Echefula ihe mere Jizọs ji kwuo ihe ahụ. Ọ sịrị: “Ọ bụrụ na Chineke na-eyiwe ahịhịa ndụ dị n’ubi uwe, . . . ọ̀ bụ na ọ gaghị eyiwe unu uwe karị, unu ndị okwukwe nta?” O doro anya na ọ ga-eme otú ahụ. Ma, ndị na-eso ụzọ Jizọs enwechaghị okwukwe. (Mat. 8:26; 14:31; 16:8; 17:20) Ha kwesịrị inwekwu okwukwe na Jehova ma tụkwasịkwuo ya obi. Anyịnwa kwanụ? Okwukwe anyị ò siri ezigbo ike na Jehova chọrọ ịna-egboro anyị mkpa anyị nakwa na ọ ga-emeli ya?
17. Gịnị nwere ike ime ka anyị na Jehova ghara ịdị ná mma?
17 Gụọ Matiu 6:31, 32. Anyị ekwesịghị ịna-eme ka ndị “mba ọzọ,” bụ́ ndị na-enweghị okwukwe ná Nna anyị nke eluigwe, Onye na-elekọta ndị bu ụzọ na-achọ Alaeze ya. Anyị gbawa mbọ ka anyị nweta ihe niile “ndị mba ọzọ na-achụsi ike,” ọ ga-eme ka anyị na Jehova ghara ịdị ná mma. Kama ime otú ahụ, obi kwesịrị isi anyị ike na anyị mee ihe anyị kwesịrị ime, nke bụ́ iwere ihe gbasara ofufe Jehova ka ihe kacha mkpa, ọ ga na-egboro anyị mkpa anyị niile. Ọ bụrụ na anyị ‘na-asọpụrụ Chineke,’ afọ kwesịrị iju anyị na anyị nwere “ihe oriri na uwe.”—1 Tim. 6:6-8.
Ì BU ỤZỌ NA-ACHỌ ALAEZE CHINEKE?
18. Olee ihe Jehova ma banyere anyị n’otu n’otu? Oleekwa ihe ọ ga-emere anyị?
18 Gụọ Matiu 6:33. Ndị na-eso ụzọ Jizọs kwesịrị iwere Alaeze Chineke ka ihe kacha mkpa ná ndụ ha. Jizọs kwuru na anyị mee otú ahụ, ‘a ga-atụkwasịrị anyị ihe ndị ọzọ a niile.’ Gịnị mere o ji kwuo otú ahụ? Ọ kọwara n’amaokwu bú ụzọ, sị: “Nna unu nke eluigwe maara na ihe a niile dị unu mkpa.” O sighịrị Jehova ike ịma ụdị nri, uwe, na ebe obibi dị́ anyị mkpa, tupudị anyị amata na ha dị anyị mkpa. (Fil. 4:19) Ọ ma uwe anyị nke chọwarala ịka. Ọ ma ihe anyị kwesịrị ịna-eri na ụlọ ga-aba anyị na ndị ezinụlọ anyị. Jehova ga-emerịrị ka anyị nweta ihe dị́ anyị mkpa n’eziokwu.
19. Gịnị mere na anyị ekwesịghị ịna-echegbu onwe anyị banyere echi?
19 Gụọ Matiu 6:34. Buru n’uche na Jizọs kwuru nke ugboro abụọ, sị: “Unu echegbula onwe unu.” Ọ chọrọ ka anyị ghara ịna-echegbu onwe anyị maka echi, kama ka obi sie anyị ike na Jehova ga-enyere anyị aka. Mmadụ chegbuwe onwe ya banyere ihe nwere ike ime echi, o nwere ike ime ka ọ tụkwasịwa onwe ya obi kama ịtụkwasị Chineke obi, nke nwere ike ime ka ya na Jehova ghara ịdị ná mma.—Ilu 3:5, 6; Fil. 4:6, 7.
JEHOVA GA-ATỤKWASỊRỊ GỊ IHE NDỊ ỌZỌ MA I BURU ỤZỌ NA-ACHỌ ALAEZE YA
20. (a) Gịnị ka i nwere ike ikpebi ime n’ozi Jehova? (b) Olee otú i nwere ike isi selata aka n’ihe ndị na-eri gị oge?
20 Ọ ga-aghọ anyị ahịa ma ịchụ akụnụba mee ka anyị ghara ibu ụzọ na-achọ Alaeze Chineke. Kama, anyị kwesịrị iji ofufe Jehova kpọrọ ihe. Dị ka ihe atụ, ì nwere ike ịgafe n’ọgbakọ ebe a chọkwuru ndị ga na-ekwusa ozi ọma? Ì nwere ike ịbụ ọsụ ụzọ? Ọ bụrụ na ị bụ ọsụ ụzọ, ì nwere ike idejupụta akwụkwọ ịga Ụlọ Akwụkwọ Maka Ndị Na-ekwusa Ozi Ọma Alaeze? Ị̀ ga-ewepụtali onwe gị na-aga arụ ọrụ nwa oge n’alaka ụlọ ọrụ anyị ma ọ bụ n’ọfis ndị nsụgharị? Ị̀ ga-esoli ná ndị na-enyere ndị na-arụ Ụlọ Nzukọ Alaeze aka, soro ha na-arụ ọrụ ụbọchị ole na ole n’izu? Chee otú ị ga-esi selata aka n’ihe ndị na-eri gị oge, ka i nwee ike ijekwuru Chineke ozi. Tụlee igbe bụ́ “ Otú Ị Ga-esi Selata Aka n’Ihe Ndị Na-eri Gị Oge,” kpeekwa ekpere banyere ya. Bidokwa ime ihe ndị ga-enyere gị aka ime ihe i kpebiri ime.
21. Olee ihe ga-eme ka gị na Jehova dịkwuo ná mma?
21 E nwere ezigbo ihe mere Jizọs ji gwa anyị ka anyị na-achọ Alaeze Chineke, ọ bụghị ihe onwunwe. Anyị mee otú ahụ, anyị agaghị na-echegbu onwe anyị banyere ihe ndị bụ́ mkpa anyị. Anyị na Jehova ga-adịkwu ná mma n’ihi na obi siri anyị ike na ọ ga na-elekọta anyị. Anyị ga na-ejide onwe anyị ma ghara ịna-azụ ihe niile ụwa a na-emepụta, ọ bụrụgodị ihe aka anyị ga-eru. Iselata aka n’ihe ndị na-eri anyị oge ugbu a ga-enyere anyị aka ‘ijidesi aka ike ná ndụ ahụ nke bụ́ ndụ n’ezie,’ nke Chineke kwere anyị ná nkwa.—1 Tim. 6:19.
^ [1] (paragraf nke 12) Ị chọọ ịghọta ihe mere Jehova nwere ike iji kwe ka nri kọọ Onye Kraịst, gụọ “Ajụjụ Ndị Na-agụ Akwụkwọ Anyị Na-ajụ,” n’Ụlọ Nche Septemba 15, 2014, peeji nke 22.


c: text/html

text:
Nkebi nke 8: Ihe Bible Kwuru Ga-emezu
Ọ bụghị naanị ihe ndị mere n’oge gara aga ka Bible kọrọ, kamakwa, ọ kọrọ ihe ndị ga-eme n’ọdịnihu. Ụmụ mmadụ apụghị ịkọ ihe ga-eme n’ọdịnihu. Ọ bụ ya mere anyị ji mara na Bible sitere n’aka Chineke. Gịnị ka Bible na-ekwu banyere ọdịnihu?
Ọ na-akọ banyere otu oké agha nke Chineke. N’agha a, Chineke ga-ekpochapụ ajọ omume na ndị ajọ mmadụ niile n’ụwa, ma ọ ga-echebe ndị na-efe ya. Jizọs Kraịst, bụ́ eze nke Chineke, ga-ahụ na ndị ohu Chineke nwetara udo na obi ụtọ, nakwa na ha agaghị arịa ọrịa ọzọ ma ọ bụ nwụọ anwụọ.
Anyị kwesịrị inwe obi ụtọ na Chineke ga-eweta paradaịs ọhụrụ n’ụwa, ọ̀ bụ na anyị ekwesịghị? Ma ọ dị ihe anyị ga-emerịrị ma ọ bụrụ na anyị ga-ebi na paradaịs ahụ. N’akụkọ ikpeazụ nke akwụkwọ a, anyị ga-amụta ihe anyị ga-emerịrị iji soro nweta ihe ọma niile nke Chineke kwadebeere ndị na-efe ya ofufe. Ya mere, gụọ NKEBI NKE 8 ka ị hụ ihe Bible na-ebu n’amụma banyere ọdịnihu.

robotstxt: allowed

filter: keep


text:
ISI NKE 1
Gịnị Bụ Ozi Ọma Ahụ?
1. Gịnị bụ ozi ọma ahụ si n’aka Chineke?
Chineke chọrọ ka ụmụ mmadụ biri n’ụwa a ma nwee obi ụtọ. Ọ bụ maka na ọ hụrụ ụmụ mmadụ n’anya mere o ji kee ụwa na ihe niile dị n’ime ya. N’oge na-adịghị anya, ọ ga-ewepụ ihe niile mere ndụ anaghịzi atọ anyị ụtọ. Mgbe ahụ, ụmụ mmadụ agaghịzi na-ata ahụhụ.
Ọchịchị ụmụ mmadụ enwebeghị ike ịkwụsị ime ihe ike, ọrịa, ma ọ bụ ọnwụ. Ma, e nwere ozi ọma dịnụ. N’oge na-adịghị anya, ọchịchị Chineke ga-anọchi ọchịchị ụmụ mmadụ. Ndị ọ ga-achị agaghị na-arịa ọrịa, ha na ibe ha ga-adịkwa n’udo.
2. Gịnị mere ozi ọma a ji dị ezigbo mkpa ugbu a?
Ọ bụ mgbe Chineke wepụrụ ndị ọjọọ n’ụwa a ka ahụhụ ụmụ mmadụ na-ata ga-akwụsị. (Zefanaya 2:3) Olee mgbe ọ ga-eme ya? Baịbụl buru amụma na ụmụ mmadụ ga-enwe nsogbu ndị ha na-enwe ugbu a. Ihe ndị a na-emenụ na-egosi na oge Chineke ga-ewepụ ihe ọjọọ n’ụwa a eruwela.
3. Olee ihe anyị kwesịrị ime?
Anyị kwesịrị ịna-amụ Baịbụl, ka ọ kụziere anyị gbasara Chineke. Baịbụl dị ka akwụkwọ ozi nna degaara nwa ya ọ hụrụ n’anya. Ọ na-agwa anyị ihe anyị ga-eme ka ndụ na-atọ anyị ụtọ ugbu a nakwa ihe anyị ga-eme ka anyị nweta ndụ ebighị ebi n’ọdịnihu. Nke bụ́ eziokwu bụ na ọ bụghị mmadụ niile ka obi ga-adị ụtọ ma ha hụ na ị na-amụ Baịbụl. Ma, ekwela ka ha mee ka ị ghara ịmụta ihe ndị ga-eme ka i nweta ndụ ebighị ebi a Chineke kwere anyị ná nkwa.
GỤKWUO GBASARA YA
Olee Uru Ịmụ Baịbụl Ga-abara Gị?
Baịbụl na-enyere ọtụtụ ndị aka ịmata azịza ajụjụ ndị dị ezigbo mkpa. Ị̀ ga-achọ ka Baịbụl nyere gị aka?


text:
INDONESHIA
E Kwusaa Ozi Ọma Ruo n’Ebe Ọwụwa Anyanwụ Indoneshia
N’afọ 1953, e nyere Nwanna Peter Vanderhaegen ọrụ sekit n’Indoneshia. Sekit ya bụ Indoneshia niile. Isi n’ebe ọwụwa anyanwụ Indoneshia gaa n’ebe ọdịda anyanwụ dị puku kilomita ise na otu narị. Isi n’ebe ugwu gaa n’ebe ndịda dịkwa otu puku kilomita na narị asatọ. Mgbe ọ na-eje ozi n’ebe a e kenyere ya, o nwere ọtụtụ ihe merenụ menyere ya ụjọ nakwa ndị nke mere ya obi ụtọ.
N’afọ 1954, Nwanna Vanderhaegen gara n’agwaetiti ndị dị n’ebe ọwụwa anyanwụ Indoneshia. E nwere ọtụtụ okpukpe na ha. A bịa n’agwaetiti Bali, ọtụtụ ndị bi na ya bụ ndị Hindu. Na Lombok na Sumbawa, ọtụtụ ndị bi na ha bụ ndị Alakụba. Na Flọris, ọtụtụ ndị bi na ya bụ ndị Katọlik. Na Sumba, Alọ, na Timọ, ọtụtụ ndị bi na ha bụ ndị Protestant. Tupu Nwanna Vanderhaegen eruo isi obodo Timọ bụ́ Kupang, ọ na-akwụsịtụ ụgbọ mmiri ya zie ndị bi n’agwaetiti ndị ọ na-agafe ozi ọma. O kwuru, sị, “M ziri ozi ọma na Timọ izu abụọ. N’agbanyeghị oké mmiri ozuzo, m nyefere akwụkwọ niile m ji, nwetakwa mmadụ iri atọ na anọ kwuru ka a na-ezitara ha magazin. M malitekwara ịmụrụ ọtụtụ ndị Baịbụl.” Ndị ọsụ ụzọ pụrụ iche bịara mụwara ndị a nwere mmasị Baịbụl. Ha hiwekwara ọgbakọ na Kupang. E si na Kupang ziri ozi ọma gaa n’agwaetiti ndị dị́ nso. Ha bụ Rotè, Alọ, Sumba, na Flọris.
Mgbe ndị ụkọchukwu Protestant nọ na Kupang hụrụ na ndị òtù ha na-ege Ndịàmà Jehova ntị, ezigbo iwe were ha. Otu ụkọchukwu ọkwá ya dị elu gwara otu onye tinka mere agadi, nke nwere otu aka, ka ya na Ndịàmà Jehova kwụsị ịmụ Baịbụl. Aha ya bụ Thomas Tubulau. Onye ụkọchukwu ahụ gwara ya na ọ bụrụ na ọ kwụsịghị ịkọrọ ndị ọzọ ihe Ndịàmà Jehova na-akụziri ya, na a ga-egburu ya mmadụ. Thomas gwara ya hoo haa, sị: “O nweghị Onye Kraịst ga-ekwu ihe a i kwuru ugbu a. Ụkwụ m agaghị akpa na chọọchị gị ọzọ.” Thomas ghọrọ onye nkwusa na-anụ ọkụ n’obi. Nwa ya nwaanyị mechakwara ghọọ ọsụ ụzọ pụrụ iche.
N’agbanyeghị nke ahụ, ndị ụkọchukwu nọ na Timọ fooro ntụtụ taa na ha ga-emela Ndịàmà Jehova n’obodo ahụ. N’afọ 1961, ha mere ka Ngalaba Na-ahụ Maka Okpukpe na ndị isi amị nọ́ n’obodo ahụ machibido Ndịàmà Jehova iwu ikwusa ozi ọma n’ụlọ n’ụlọ. N’ihi ya, ụmụnna anyị gbanwere ụzọ ndị ha si ezi ozi ọma. Ha na-ezi ndị mmadụ ozi ọma n’ahịa, n’olulu mmiri, na-ezikwa ndị ọkụ azụ̀ ozi ọma n’ebe ha na-ewepụta azụ̀ ndị ha gbutere. Ndị ọzọ ha na-ezi ozi ọma bụ ndị bịara imezi ili onye ezinụlọ ha nwụrụ anwụ. Mgbe otu ọnwa gachara, ndị amị ahụ wepụrụ iwu ahụ ha machibidoro anyị ma maa ọkwa na redio na onye ọ bụla nọ́ na Timọ nweere onwe ya ikpe okpukpe ọ bụla masịrị ya. Mgbe ngalaba ahụ na-ahụ maka okpukpe siri ọnwụ na e wepụbeghị iwu ahụ a machibidoro anyị, ụmụnna anyị gwara ha dee ya edee. Ha jụrụ. Mgbe ha na-ekweghị, ụmụnna anyị malitekwara ikwusa ozi ọma n’ụlọ n’ụlọ n’enweghị onye na-enye ha nsogbu.
Mgbe ndị ozi ala ọzọ aha ha bụ Piet de Jager na nwunye ya Nell nakwa Hans van Vuure na nwunye ya Susie rutere na Papụa n’afọ 1962, ndị ụkọchukwu nyekwara ha nsogbu. Mmadụ atọ n’ime ha ọkwá ha gbagotere agbagote bịakwutere ha ma gwa ha gaa ebe ọzọ kwusawa ozi ọma. Ha na-agwa ndị mmadụ okwu n’ọlta, n’akwụkwọ akụkọ, nakwa na redio na Ndịàmà Jehova na-akpatara ndị ọchịchị nsogbu. Ha hụ onye òtù ha ya na ndị ozi ala ọzọ malitere ịmụ Baịbụl, ha eyie ya egwu, ma ọ bụ nye ya aka azụ ma ọ bụkwanụ were ire ụtọ gwa ya okwu ka ọ kwụsị. Ha na-enyekwa ndị isi obodo nsogbu ka ha ghara ikwe ka Ndịàmà Jehova na-ezi ozi ọma.
Ma, mbọ ha gbara kụrụ afọ n’ala mgbe otu onyeisi obodo kpọrọ ndị ozi ala ọzọ ahụ ka ha bịa gwa ndị obodo ya okwu. Nwanna Hans kwuru, sị: “Mgbe onyeisi obodo ahụ kpọkọtachara ndị obodo ya, mụ na Nwanna Piet kwuru okwu dị́ nkenke anyị ji kọwaa ozi anyị. Mgbe ahụ, ndị nwunye anyị gosiri ha otú anyị ga-esi akụ aka n’ọnụ ụzọ ha, bata ma ha sị anyị bata, ma gwa ha ihe ole na ole si na Baịbụl. Ihe anyị mere tọrọ onyeisi obodo a na ndị obodo ya ụtọ. Ha kwetakwara ka anyị na-ezi ozi ọma n’ebe niile n’obodo ha.”
Ụdị ihe a mekwara n’ebe ndị ọzọ. O siri ike ịhụ ebe ndị Alakụba nyere anyị nsogbu ka anyị ghara ikwusa ozi ọma. Ọ bụ ndị ụkọchukwu na-enyekarị anyị nsogbu. Ha ka na-emekwa otú ahụ ruo ugbu a.
“A Ga-akpụpụta Unu n’Ihu Ndị Gọvanọ . . . Ka Ọ Bụrụ Àmà”
Jizọs gwara ndị na-eso ụzọ ya, sị: “A ga-akpụpụta unu n’ihu ndị gọvanọ na ndị eze n’ihi m, ka ọ bụrụ àmà nye ha na ndị mba ọzọ.” (Mat. 10:18) Ihe a Jizọs kwuru emeela ugboro ugboro n’Indoneshia.
N’afọ 1960, otu onye Nedalandz bụ́ ọkà mmụta okpukpe na Jakata bipụtara akwụkwọ o ji kpọọ Ndịàmà Jehova Ndị Kraịst ụgha. Akwụkwọ ahụ mere ka ọtụtụ ndị ụkọchukwu bowe anyị ebubo. Dị ka ihe atụ, otu ụkọchukwu degaara Ngalaba Na-ahụ Maka Okpukpe akwụkwọ ozi, na-ekwu na Ndịàmà Jehova na-emegharị ndị chọọchị ya anya. Mgbe ndị ọnụ na-eru n’okwu na ngalaba ahụ kpọrọ ụmụnna anyị ka ha bịa zara ọnụ ha, ha bịara. Ụmụnna anyị mere ka ha mata nke bụ́ eziokwu ma zie ha ozi ọma. Otu n’ime ha gwara ndị ibe ya, sị: “Hapụnụ Ndịàmà Jehova aka. Ha na-akpọte ndị Protestant nọ n’ụra.”
N’afọ 1964, ụfọdụ ndị ụkọchukwu Protestant e nwere na Papụa degaara Kọmitii Na-ahụ Maka Okpukpe na Ọdịmma Ọhaneze n’Ụlọ Nzukọ Omeiwu akwụkwọ ka ha machie Ndịàmà Jehova ikwusa ozi ọma. Alaka ụlọ ọrụ anyị degaara kọmitii ahụ akwụkwọ ka ha kwe ka ha bịa zara ọnụ ha. Nwanna Tagor Hutasoit kwuru ihe mere mgbe ha gara. Ọ sịrị: “Anyị ji ihe fọrọ obere ka ọ bụrụ otu awa kọwaara ha ihe anyị na-akụziri ndị mmadụ na Baịbụl. Otu n’ime ha, bụ́ onye Protestant na-emegide anyị, boro anyị ebubo na anyị na-akpata ọgba aghara na Papụa. Ma, ọtụtụ ndị Alakụba n’ime ha, meteere anyị ebere. Ha gwara anyị, sị: ‘Iwu obodo anyị kwuru na nwa amaala ọ bụla nweere onwe ya ikpe okpukpe masịrị ya. N’ihi ya, unu nweere onwe unu ịna-ezi ozi ọma.’” Mgbe ha nwechara nnọkọ a, otu onye ọnụ na-eru n’okwu na gọọmenti kwuru, sị: “Gọọmenti ọhụrụ anyị . . . ewepụbeghị iwu kwuru na onye ọ bụla nweere onwe ya ikpe okpukpe masịrị ya ma okpukpe ndị pụtara ọhụrụ.”


text:
Na…Gịnị ka ị na-eme na ụbọchị Mọnde?
10 December, 2012 | 4 Comments
Anyị nọ na December ihe ngwa ngwa oge na-aga! Anyị raara November-arụ ọrụ na a video abịa ngwa ngwa, ezigbo. Ma anyị adịghị achọ uche ogologo oge na-enweghị-azụ ihe omumu Blog ma si otú na-ị na-eji ọrụ n'aka, ebe a anyị na-ahapụ:
- anyị podcast Na…Gịnị ka m na-eme na ụbọchị Mọnde? ka unu we ịmụta okwu metụtara eme kwa ụbọchị.
- na ide Na…Gịnị ka ị na-eme na ụbọchị Mọnde?
Nke a na-arụ ọrụ site español Activo a ikikere n'okpuru Creative Commons nwetakwa-NonCommercial-NoDerivs 3.0 Unported License.
Comments
4 Comments “Na…Gịnị ka ị na-eme na ụbọchị Mọnde?”
-
Sheila Chávez Benetatou
March 4, 2013 na- 14:25
Hi, M Cuban na Spanish nkụzi na Greece, Ga-amasị m na-enweta gị email na onye ọ bụla ọhụrụ post n'ihi na m mkpa ihe n'ihi na m na klas na m hụrụ na-akpali a blog.
Ekele tupu,
Sheila
-
Elsa Rodrigo
November 5, 2013 na- 12:11
Dị nnọọ mma ihe, Nke ka m ga-enweta ndị na n'ihi na Chinese ụmụ akwụkwọ Ekele!
-
Mari Carmen García
Ike 1, 2014 na- 19:39
M na-ezi Spanish dị ka onye ọrụ afọ ofufo na-Morocco inyom na m mkpa ihe n'ihi na m na klas. M na-magburu onwe gị ihe onwunwe, M ga-ekele dị ukwuu maka bụrụ na ị nwere ike ịhapụ m ka m. Daalụ!
-
ha
Ike 31, 2014 na- 21:49
Mari Carmen ekele gị nke ukwuu maka gị ikwu. Anyị ihe na-akpali anyị hụrụ ndị ọzọ bụ ndị na weebụ. Dị ka ihe atụ, Nahono (Morocco pụrụ iche akwụkwọ ntuziaka) Ọ bụ na paragraf “Mmuta”. M agba gị ume denye aha na anyị free blog na-enweta niile ihe onwunwe na anyị ga-ebipụta. Dị nnọọ tinye gị email na paragraf “Idenye aha” Ọ emi odude ke center kọlụm na njedebe nke na peeji nke. A ekele!
Hapụ ikwu


text:
“Jehova Bụ́ Chineke Anyị Bụ Otu Jehova”
“Nụrụ, Izrel: Jehova bụ́ Chineke anyị bụ otu Jehova.”—DIUT. 6:4.
ABỤ: 138, 112
1, 2. (a) Gịnị mere ọtụtụ ndị ji mara ihe Mozis kwuru na Diuterọnọmi 6:4? (b) Gịnị mere Mozis ji kwuo ihe ahụ?
KEMGBE ọtụtụ narị afọ, ndị Juu na-ekwughachi ihe e dere na Diuterọnọmi 6:4 ma ha kpewe otu ekpere pụrụ iche. Ha na-ekpe ya kwa ụbọchị, ma n’ụtụtụ ma n’abalị. Ha na-akpọ ya Shema, nke bụ́ okwu mbụ dị́ n’amaokwu ahụ n’asụsụ Hibru. Ọtụtụ ndị Juu na-ekpe ekpere ahụ iji gosi na ha na-efe naanị Chineke.
2 Ihe e kwuru n’amaokwu ahụ so n’ihe Mozis kwuru n’okwu ikpeazụ ọ gwara ndị Izrel tupu ya anwụọ. Ọ bụ n’afọ 1473 Tupu Oge Ndị Kraịst, mgbe ndị Izrel nọ n’ala Moab, na-achọ ịgafe osimiri Jọdan ka ha gaa nweta Ala Nkwa ahụ. (Diut. 6:1) N’oge ahụ, Mozis eduola ha afọ iri anọ. Ọ chọkwara ka obi sie ha ike ka ha nwee ike idi nsogbu ndị ga-abịara ha. Ha kwesịrị ịtụkwasị Chineke ha bụ́ Jehova obi ma na-erubere ya isi. O doro anya na okwu ikpeazụ ahụ Mozis gwara ha mere ka ha ghọta na ha kwesịrị ime otú ahụ. Mgbe o kwuchara banyere Iwu Iri na iwu ndị ọzọ Jehova nyere ndị Izrel, o kwuru okwu ahụ na-emetụ n’ahụ́, nke e dere na Diuterọnọmi 6:4, 5. (Gụọ ya.)
3. Olee ajụjụ ndị anyị ga-aza n’isiokwu a?
3 Ọ̀ pụtara na ndị Izrel ndị ahụ amaghị na Jehova bụ́ Chineke bụ “otu Jehova”? O doro anya na ha ma. Ndị Izrel kwesịrị ntụkwasị obi ma naanị otu Chineke, na-efekwa ya, ya bụ, Chineke Ebreham, Aịzik, na Jekọb, bụ́ ndị nna nna ha. Gịnịzi mere Mozis ji chetara ha na Jehova bụ́ Chineke ha bụ “otu Jehova”? Ò nwere otú ihe ahụ ọ gwara ha si gbasa iji obi anyị niile na mkpụrụ obi anyị niile na ike anyị niile hụ Jehova n’anya dị́ ka e kwuru n’amaokwu nke ise? Olee otú ihe ahụ e kwuru na Diuterọnọmi 6:4, 5 si gbasa anyị taa?
CHINEKE ANYỊ BỤ “OTU JEHOVA”
4, 5. (a) Olee otu n’ime ihe okwu ahụ bụ́ “otu Jehova” pụtara? (b) Olee otú Jehova si dị́ iche na chi dị́ iche iche mba ndị ọzọ na-efe?
4 Ọ Pụrụ Iche. N’asụsụ Hibru nakwa n’ọtụtụ asụsụ ndị ọzọ, okwu ahụ bụ́ “otu” apụtaghị naanị ihe a na-ekwu ma a gụwa ole ihe dị. O nwere ike ịpụta ihe bụ́ ọpụrụiche, ihe e nwere naanị ya. O yighị ka ihe mere Mozis ji kwuo ihe ahụ bụ ka o gosi na Chineke abụghị atọ n’ime otu. Ọ bụ Jehova kere eluigwe na ụwa, bụrụkwa Ọkaakaa nke eluigwe na ụwa. E nweghị onye ọzọ bụ́ ezi Chineke ma e wepụ ya; e nweghị chi dị ka ya. (2 Sam. 7:22) N’ihi ya, Mozis chọrọ ichetara ndị Izrel na ọ bụ naanị Jehova ka ha kwesịrị ịna-efe. Ha ekwesịghị ịna-eme ka mba ndị gbara ha gburugburu, bụ́ ndị na-efe chi ụgha dị́ iche iche. Mba ndị ahụ kweere na ụfọdụ n’ime chi ụgha ha na-achị ihe ụfọdụ e kere eke.
5 Dị ka ihe atụ, ndị Ijipt na-efe chi anyanwụ a na-akpọ Ra, chi nwaanyị mbara igwe a na-akpọ Nọt, chi ụwa a na-akpọ Geb, chi Naịl a na-akpọ Hapi, na ọtụtụ anụmanụ. Jehova gosiri na ya ka chi ndị a niile mgbe o tiri ndị Ijipt Ihe Otiti Iri. Chi ndị Kenan kacha efe bụ Bel. Ha kweere na ọ bụ ya mere ka ndụ dịrị nakwa na ọ bụ ya bụ chi mbara igwe, mmiri ozuzo, na oké ifufe. N’ọtụtụ ebe, ndị mmadụ tụkwasịrị Bel obi na ọ ga-echebe ha. (Ọnụ Ọgụ. 25:3) Ndị Izrel kwesịrị ịna-echeta na Chineke ha, bụ́ “ezi Chineke,” bụ “otu Jehova.”—Diut. 4:35, 39.
6, 7. Olee ihe ọzọ okwu ahụ bụ́ “otu” pụtara, oleekwa otú Jehova si gosi na ya bụ “otu”?
6 Ọ Naghị Agbanwe Agbanwe, Ọ Naghịkwa Ahapụ Ndị Na-efe Ya. Okwu ahụ bụ́ “otu” pụtakwara ịdị n’otu na inwe otu obi. E kewaghị Jehova Chineke ekewa. Kama, o kwesịrị ntụkwasị obi, ọ naghị agbanwe agbanwe, ọ naghị ahapụ ndị na-efe ya, ọ na-ekwukwa eziokwu. Dị ka ihe atụ, o kwere Ebreham nkwa na ụmụ ya ga-enweta Ala Nkwa ahụ, ọ rụkwara ọtụtụ ọrụ ebube iji mezuo nkwa ahụ. Mgbe narị afọ anọ na iri atọ gachara, Jehova ka kpebisiri ike imezu ya.—Jen. 12:1, 2, 7; Ọpụ. 12:40, 41.
7 Mgbe ọtụtụ narị afọ gara, Jehova kpọrọ ndị Izrel ndị àmà ya ma gwa ha, sị: “Abụ m otu Onye ahụ. Ọ dịghị Chi a kpụrụ tupu mụ onwe m, ọ dịghịkwa nke sochiri m.” Iji mee ka o doo anya na nzube ya anaghị agbanwe agbanwe, ọ sịkwara: ‘Abụ m otu Onye ahụ mgbe niile.’ (Aịza. 43:10, 13; 44:6; 48:12) Ọ bụụrụ ndị Izrel ihe ùgwù pụrụ iche na ha bụ ndị ohu Jehova, bụ́ Chineke na-anaghị agbanwe agbanwe, onye na-anaghịkwa ahapụ ndị ohu ya mgbe ọ bụla. Anyị nwekwara otu ihe ùgwù ahụ taa.—Mal. 3:6; Jems 1:17.
8, 9. (a) Gịnị ka Jehova chọrọ ka ndị ohu ya na-eme? (b) Olee otú Jizọs si mee ka ihe Mozis kwuru dokwuo anya?
8 N’eziokwu, Mozis chetaara ndị Izrel na Jehova agaghị akwụsị ịhụ ha n’anya na ilekọta ha. N’ihi ya, Jehova chọrọ ka ha na-efe naanị ya, jirikwa obi ha niile, mkpụrụ obi ha niile, na ike ha niile hụ ya n’anya. Jehova chọkwara ka ndị nne na nna jiri ohere ọ bụla na-akụziri ụmụ ha banyere ya, nke ga-eme ka ha na-efekwa naanị ya.—Diut. 6:6-9.
9 Ebe ọ bụ na Jehova anaghị agbanwe nzube ya, ọ pụtara na ihe ọ chọrọ ka ndị ohu ya na-eme agbanwebeghị. Ọ bụrụ na anyị chọrọ ka Jehova nabata ofufe anyị na-efe ya, anyị kwesịrị ịna-efe naanị ya, jirikwa obi anyị dum, uche anyị dum, na ike anyị dum hụ ya n’anya. N’eziokwu, ọ bụ ihe a ka Jizọs zara otu nwoke jụrụ ya ajụjụ. (Gụọ Mak 12:28-31.) N’ihi ya, ka anyị leba anya n’otú anyị ga-esi jiri omume anyị gosi na anyị ghọtara na “Jehova bụ́ Chineke anyị bụ otu Jehova.”
NA-EFE NAANỊ JEHOVA
10, 11. (a) Olee otú anyị ga-esi gosi na anyị na-efe naanị Jehova? (b) Olee otú ndị Hibru anọ nọ́ na Babịlọn si gosi na ọ bụ naanị Jehova ka ha na-efe?
10 Ọ bụrụ na anyị chọrọ ka ọ bụrụ naanị Jehova bụ Chineke anyị, anyị kwesịrị ịna-efe naanị ya. Anyị agaghị na-efe ya, na-efekwa chi ndị ọzọ ma ọ bụ kwere n’ihe ọ bụla na-abụghị eziokwu ma ọ bụkwanụ na-eme ihe ndị na-efe chi ọzọ na-eme. Anyị kwesịrị icheta na ọ bụghị naanị na Jehova karịrị chi ndị ọzọ niile ma ọ bụ na ọ dị ike karịa chi ndị ọzọ, ọ bụ naanị ya ka anyị kwesịrị ịna-efe.—Gụọ Mkpughe 4:11.
11 Akwụkwọ Daniel gwara anyị banyere ụmụ okorobịa Hibru anọ bụ́ Daniel, Hananaya, Mishel, na Azaraya. Ha gosiri na ọ bụ naanị Jehova ka ha na-efe. Ọ bụghị naanị na ha ekweghị eri ihe na-adịghị ọcha, kamakwa ha ekweghị akpọrọ ihe oyiyi ọlaedo Nebukadneza kpụrụ isiala. Ha mere ka o doo anya na ihe kacha ha mkpa bụ ife Jehova nakwa na ha agaghị efe ihe ọ bụla ọzọ.—Dan. 1:1–3:30.
12. Olee ihe ndị anyị na-ekwesịghị ime iji gosi na anyị na-efe naanị Jehova?
12 Ọ bụrụ na anyị chọrọ ịna-efe naanị Jehova, anyị ga-akpachara anya ka ihe ọ bụla ọzọ ghara ịdị anyị mkpa karịa ife Jehova. Olee ụdị ihe o nwere ike ịbụ? N’Iwu Iri, Jehova mere ka o doo anya na ndị na-efe ya ekwesịghị ife chi ọzọ ma ọ bụ kpeere arụsị ọ bụla. (Diut. 5:6-10) Taa, e nwere ọtụtụ ihe bụ́ ikpere arụsị. Ụfọdụ n’ime ha nwere ike isi ike ịchọpụta. Ma, Jehova ka bụkwa “otu Jehova.” Iwu ya agbanwebeghịkwa. Ka anyị leba anya n’otú anyị ga-esi zere ikpere arụsị taa.
13. Olee ihe anyị nwere ike ịmalite ịhụ n’anya karịa Jehova?
13 Ná Ndị Kọlọsi 3:5 (gụọ ya), a gwara Ndị Kraịst ihe ndị nwere ike ime ka ha ghara ịna-efe naanị Jehova. Echefula na anyaukwu na ikpere arụsị bụ nwanne. N’ihi gịnị? Ọ bụ n’ihi na akụnụba, ibi ndụ okomoko ma ọ bụ ihe ọzọ na-agụ mmadụ nwere ike ịna-atụrụ ya ụka nke na ọ ga-adịzi ka ọ̀ bụ chi ya. Ma anyị lee anya n’ihe ndị ọzọ e kwuru n’amaokwu ahụ, anyị ga-achọpụta na e nwere ihe jikọrọ anyaukwu na mmehie ndị ọzọ niile e kwuru okwu ha. N’ihi ya, e nwere ihe jikọrọ ha na ikpere arụsị. Ọ bụrụ na ihe ndị ahụ agụsie anyị agụụ ike, anyị nwere ike malite ịhụ ha n’anya karịa Chineke. Ànyị ga-ekwe ka ihe ndị a gụsiwe anyị ike nke na Jehova agaghịzi abụrụ anyị “otu Jehova”? Mbanụ.
14. Gịnị ka Jọn onyeozi kwuru gbasara ịhụ Chineke n’anya?
14 Jọn onyeozi kwukwara ụdị ihe ahụ. Ọ sịrị na ọ bụrụ na onye ọ bụla ahụ ihe ndị dị́ n’ụwa n’anya, ya bụ, “ọchịchọ nke anụ ahụ́ na ọchịchọ nke anya na oké ngosi nke ihe mmadụ ji ebi ndụ,” “ịhụnanya maka Nna anyị adịghị n’ime ya.” (1 Jọn 2:15, 16) Ọ pụtara na anyị kwesịrị ịna-enyocha obi anyị mgbe niile ka anyị mata ma ntụrụndụ ndị ụwa, mkpakọrịta ha, ma ọ bụ ejiji ha ọ̀ gụwala anyị agụụ. Ịhụ ụwa n’anya nwekwara ike ime ka anyị mewe ihe ga-egosi na anyị ‘na-achọrọ onwe anyị ihe ukwu,’ dị́ ka ịchọsiwa ike ịga mahadum. (Jere. 45:4, 5) Ọ fọrọ obere ka anyị banye n’ụwa ọhụrụ ahụ Chineke kwere anyị ná nkwa. Ọ bụ ya mere o ji dị́ ezigbo mkpa ka anyị na-echeta okwu ahụ na-emetụ n’ahụ́ Mozis kwuru. Ọ bụrụ na anyị aghọta nke ọma na “Jehova bụ́ Chineke anyị bụ otu Jehova,” obi esiekwa anyị ezigbo ike, anyị ga-eme ike anyị niile iji na-efe naanị ya, na-efekwa ya otú ọ chọrọ.—Hib. 12:28, 29.
NA-AGBA MBỌ KA ỌGBAKỌ DỊRỊ N’OTU
15. Gịnị mere Pọl ji chetara Ndị Kraịst na Chineke bụ “otu Jehova”?
15 Okwu ahụ bụ́ “otu Jehova” na-enyere anyị aka ịghọta na Jehova chọrọ ka ndị ohu ya dịrị n’otu, na-achụkwa otu ihe. Ndị nọ́ n’ọgbakọ Ndị Kraịst oge mbụ bụ ma ndị Juu ma ndị Grik ma ndị Rom ma ndị mba ndị ọzọ. Ha sicha n’okpukpe dị́ iche iche, nwee omenala dị́ iche iche, ihe na-amasị ha dịkwa iche iche. N’ihi ya, o siiri ụfọdụ n’ime ha ike ịnabata ụzọ ọhụrụ e sizi na-efe Jehova ma ọ bụ ịkwụsị ihe ụfọdụ ha na-emebu. Ọ bụ ya mere Pọl onyeozi ji chetara ha na Ndị Kraịst nwere otu Chineke bụ́ Jehova.—Gụọ 1 Ndị Kọrịnt 8:5, 6.
16, 17. (a) Olee amụma na-emezu n’oge anyị a, oleekwa ihe sí na ya pụta? (b) Olee ihe nwere ike ime ka anyị ghara ịdị n’otu?
16 Oleekwanụ maka ọgbakọ Ndị Kraịst taa? Aịzaya onye amụma kwuru na “n’oge ikpeazụ,” ndị sí ná mba dị́ iche iche ga-enuba n’ugwu Jehova ka ha fee ya. Ha ga-asị: “Ọ ga-akụziri anyị ụzọ ya, anyị ga-ejekwa ije n’ụzọ ya.” (Aịza. 2:2, 3) Obi dị anyị ezigbo ụtọ na anyị na-ahụ otú amụma a si na-emezu n’oge anyị a. Ụmụnna anyị si ebe dị́ iche iche, na-asụ ọtụtụ asụsụ, nwee omenala dị́ iche iche, jirikwa otu obi na-efe Jehova. Ma, otú a anyị si ebe dị́ iche iche nwere ike ime ka e nwee nsogbu mgbe ụfọdụ.
17 Dị ka ihe atụ, olee otú i si ele ụmụnna ndị omenala ha dị iche na nke unu anya? Asụsụ ha, ejiji ha, omume ha, na nri ha nwere ike ịdị iche na nke unu. Ị̀ na-agbara ha ọsọ ma na-agakwuru naanị ndị gị na ha si n’otu ebe? Gịnị ka ị ga-eme ma ọ bụrụ na ndị a họpụtara ka ha bụrụ ndị nlekọta n’ọgbakọ unu, na sekit unu ma ọ bụ n’alaka ụlọ ọrụ dị́ n’ebe i bi bụ ndị ị tọrọ ma ọ bụ ndị sí mba ọzọ ma ọ bụkwanụ n’agbụrụ ọzọ? Ị̀ na-ekwe ka ụdị ihe a mee ka i mewe ihe ga-eme ka ndị Jehova ghara ịdị n’otu ma ọ bụ inwe otu obi?
18, 19. (a) Olee ndụmọdụ e nyere anyị ná Ndị Efesọs 4:1-3? (b) Olee ihe anyị nwere ike ime iji mee ka ọgbakọ dịrị n’otu?
18 Gịnị ka anyị ga-eme ka ụdị ihe ahụ ghara ime? Pọl nyere Ndị Kraist bí n’Efesọs ndụmọdụ bara ezigbo uru. Efesọs bụ obodo bara ọgaranya, ọtụtụ ndị sí ebe dị́ iche iche bikwa na ya. (Gụọ Ndị Efesọs 4:1-3.) Cheta na Pọl bu ụzọ kwuo banyere àgwà ndị dị́ ka ịdị umeala n’obi, ịdị nwayọọ, ogologo ntachi obi, na ịhụnanya. E nwere ike iji àgwà ndị a tụnyere idé jí ụlọ. Ma, ọ bụghị naanị idé siri ike na-eme ka ụlọ ghara ịdakasị. E kwesịkwara ịna-elekọta ụlọ mgbe niile. Pọl gwara Ndị Kraist bí n’Efesọs ka ha gbasie mbọ ike “nọgide n’ịdị n’otu nke mmụọ nsọ.”
19 Onye ọ bụla n’ime anyị kwesịrị ịna-agbasi mbọ ike ka ọgbakọ dịrị n’otu. Olee otú anyị ga-esi eme ya? Nke mbụ bụ na anyị kwesịrị ịna-akpa àgwà ndị ahụ Pọl kwuru okwu ha, ya bụ, ịdị umeala n’obi, ịdị nwayọọ, ogologo ntachi obi, na ịhụnanya. Nke abụọ bụ na anyị kwesịrị ịna-agbasi mbọ ike ka e nwee “ihe nkekọ nke bụ́ udo.” E nwere ike iji nghọtahie tụnyere ebe gbawara agbawa n’ahụ́ ụlọ. E kwesịrị imezi ya ka ụlọ ahụ ghara ịda. Otú ahụ ka anyị kwesịrị ịgbalị dozie nghọtahie anyị na nwanna nwere, ka ọgbakọ dịrị n’udo, dịrịkwa n’otu.
20. Olee otú anyị ga-esi gosi na anyị ghọtara na “Jehova bụ́ Chineke anyị bụ otu Jehova”?
20 “Jehova Chineke anyị bụ otu Jehova.” Ihe a Baịbụl kwuru na-emetụ n’ahụ́. O mere ka ndị Izrel nwee ike idi nsogbu ndị bịaara ha ka ha na-aga inweta Ala Nkwa ahụ. Ọ bụrụ na anyị eburu okwu ahụ n’uche, ọ ga-enyere anyị aka ịlanahụ oké mkpagbu na-abịanụ ma nye aka mee ka udo dịrị na Paradaịs. Ka anyị na-efe naanị Jehova, jiri obi anyị niile hụ ya n’anya ma na-ejere ya ozi, na-agbakwa mbọ ka anyị na ụmụnna anyị dịrị n’otu. Ọ bụrụ na anyị ana-eme otú ahụ, obi ga-esi anyị ike na Jizọs ga-akpọ anyị atụrụ mgbe ọ ga-abịa ikpe ndị mmadụ ikpe. Anyị ga-eso ná ndị ọ ga-asị: “Bịanụ, unu ndị Nna m gọziri agọzi, ketanụ alaeze ahụ a kwadebeere unu malite mgbe a tọrọ ntọala ụwa.”—Mat. 25:34.


text:
SplitCam
-
Version:
-
-
Asụsụ:
-
Nbudata SplitCam
Nkọwa:
Isi atụmatụ:
- Gbawara n'etiti a video stream
- The ojiji nke dị iche iche video mmetụta n'oge video nkwurịta okwu
- PiP mode
- Ndekọ nke videos na HD
- Akada nke video si dị iche iche na isi mmalite
Comments on SplitCam:
SplitCam Metụtara software:
The software ka olu ma ọ bụ video oku na zipu ozi ederede. E nwere akpaka kọntaktị mmekọrịta nke onye ọrụ na ngwaọrụ.
Na-ewu ewu software na-elekwasị anya na-eke ndị kasị ụtọ nkwurịta okwu na webcam. The software nwere a ukwuu nke dị iche iche visual mmetụta.
Ngwá ọrụ na-ekwurịta okwu na ọrụ n'ụwa nile. The software-enye gị ohere ime ka olu oku na-ekwurịta okwu na mode nke videoconference.
Na-ewu ewu na ngwá ọrụ ozi, na-eme oku ma na-ahazi video okwu. The software interacts na-ewu ewu ọrụ si na Yahoo.
Ndị kasị ewu ewu software na-ekwurịta okwu na enyi gburugburu ụwa. The software ana achi achi a elu àgwà nke olu na video nkwurịta okwu, na-na-adaba adaba n'ọnọdụ nke ozi ederede.
Ngwá ọrụ na-ekwurịta okwu na ndị mmadụ gburugburu ụwa. The software-enye gị ohere na-ekwurịta okwu na video ogbako mode na-agbanweta data.
Ngwá Ọrụ maka nkwurịta okwu n'etiti ndị ọrụ n'ụwa nile. The software-enye gị ohere ime ka olu oku, video oku na mgbanwe ozi ederede.
Ngwá ọrụ maka ederede, olu na video ozi. The software-enye gị ohere ịkọrọ faịlụ na ịgbakwunye ọrụ na kọntaktị gị site na ndị ọzọ ngwa.
The software maka ederede na video nkwurịta okwu na ndị ọrụ ndị ọzọ nke ụwa. Ọzọkwa, e nwere na o na-ahazi ndị pụrụ iche ụlọ dị iche iche gburugburu isiokwu ahụ.
The ngwá ọrụ iji mụbaa ohere n'oge ọrụ na a ngwa igwefoto weebụ. Usoro ihe omume na-agụnye a set nke dị iche iche mmetụta na-enye gị ohere tinye ha video chats.
The free emulator nke gam akporo sistemụ. The software ana achi achi na elu-edu playback nke Android ngwa na software.
The software na-ekpebi teknuzu data nke constituent na ihe nke na kọmputa. Mmekọ na-akwado ndị na-arụ ọrụ ọtụtụ ụdị mejupụtara components.
A na-ewu ewu software ọcha na-ebuli usoro. The software-enye gị ohere iji wepụ na ndekọ data ma hichaa akụkọ ihe mere eme nke internet ọrụ.
A dị ike na ngwá ọrụ zuru ezu analysis na nhazi nke image files. The software nwere nnukwu set nke nzacha, plagins na ndị ọzọ na ngwaọrụ.
The software na-agbake furu efu ma ọ bụ mmadụ na mberede ehichapụ data na Android ntị, mbadamba na SD-kaadị n'ime ngwaọrụ.
Lee ihe software


text:
Akụkọ nke 78: Ihe Aka Dere ná Mgbidi
GỊNỊ na-eme n’ebe a? Ndị a nọ n’oké oriri. Eze Babilọn kpọrọ otu puku mmadụ bụ́ ndị ukwu oriri. Ha ji iko ọlaedo na iko ọlaọcha na arịa ndị e weere n’ụlọ nsọ Jehova dị na Jeruselem na-aṅụ mmanya. Ma, na mberede, a hụrụ mkpịsị aka mmadụ nke malitere ide ihe ná mgbidi ụlọ ahụ. Egwu jidere mmadụ niile.
Ọ bụ Belshaza, nwa nwa Nebukadneza, bụ eze nke na-achị mgbe ahụ. O tiri mkpu ka e duta ndị amamihe ya. Ọ sị ha: ‘Onye ọ bụla nke pụrụ ịgụ ihe odide nke a na ịkọrọ m isi ya, aga m enye ya ọtụtụ onyinye, m ga-emekwa ya onyeisi nke atọ kachasị mkpa n’alaeze m.’ Ma, ọ dịghị nke ọ bụla n’ime ndị amamihe ya pụrụ ịgụ ihe ahụ e dere ná mgbidi ma ọ bụ ịkọ isi ya.
Nne eze wee nụ mkpọtụ ahụ, wee bata n’ime ụlọ oriri ahụ. O wee sị eze: ‘Biko atụla egwu hie nne. Ọ dị otu nwoke nọ n’alaeze gị nke maara chi dị nsọ. Mgbe nna nna gị bụ́ Nebukadneza bụ eze, o mere ya onyeisi ndị amamihe ya. Aha ya bụ Daniel. Zie ozi ka a kpọọ ya, ọ ga-akọrọ gị isi ihe a niile.’
E dutara Daniel ngwa ngwa. Mgbe ọ jụsịrị ịnara onyinye ọ bụla, ọ malitere ịkọ ihe mere Jehova ji chụtuo nna nna Belshaza, bụ́ Nebukadneza, n’ocheeze ya. Daniel sịrị: ‘Ọ dị mpako nke ukwuu. Jehova wee nye ya ahụhụ.’
Daniel wee sị Belshaza: ‘Gị onwe gị maara ihe niile mere ya, ma gị agaa n’ihu na-adị mpako dị ka Nebukadneza. I jiwo iko na arịa niile a chịtara n’ụlọ nsọ Jehova ṅụọ ihe ọṅụṅụ. I fewo chi ndị e ji osisi na nkume mee, ị sọpụrụghịkwa Onye Okike ukwu anyị. Ọ bụ ya mere Chineke ji zite aka ahụ ide okwu ndị a.
‘Nke a bụ ihe e dere,’ ka Daniel sịrị: ‘ME′NE, ME′NE, TE′KEL na PAR′SIN.’
‘ME′NE pụtara na Chineke agụwo ụbọchị alaeze gị ọnụ, ma weta ya ná njedebe. TE′KEL pụtara na a tụwo gị n’ihe ọ̀tụ̀tụ̀ wee hụ na ị bụghị ezigbo mmadụ. PAR′SIN pụtara na e nyewo ndị Midia na ndị Peshia alaeze gị.’
Mgbe Daniel ka kpụ nnọọ okwu n’ọnụ, ndị Midia na ndị Peshia malitere ibuso Babilọn agha. Ha dọọrọ obodo ahụ n’agha, wee gbuo Belshaza. Ihe ahụ aka dere ná mgbidi mezuru kpọmkwem n’abalị ahụ! Ma gịnị ga-eme ụmụ Izrel ugbu a? E mesịa, anyị ga-achọpụta nke ahụ, ma, ka anyị buru ụzọ hụ ihe mere Daniel.
Daniel 5:1-31.
Ajụjụ
- Gịnị mere mgbe eze Babilọn kpọrọ oké oriri ma jiri iko na arịa ndị e weere n’ụlọ nsọ Jehova dị na Jeruselem mee ihe?
- Gịnị ka Belshaza gwara ndị amamihe ya, ma gịnị ka ha na-enweghị ike ime?
- Gịnị ka nne eze ahụ gwara ya ka o mee?
- Dị ka Daniel gwara eze ahụ, gịnị mere Chineke ji zite aka ahụ ka o dee ihe ná mgbidi?
- Olee otú Daniel si kọwaa ihe ahụ aka dere na mgbidi?
- Gịnị mere mgbe Daniel ka kpụ okwu n’ọnụ?
Ajụjụ ndị ọzọ
- Gụọ Daniel 5:1-31.
Olee ọdịiche dị n’etiti ịtụ egwu Chineke na egwu Belshaza tụrụ mgbe ọ hụrụ ihe ahụ aka dere ná mgbidi. (Dan. 5:6, 7; Ọma 19:9; Rom 8:35-39)
Olee otú Daniel si gosipụta obi ike dị ukwuu mgbe ọ na-agwa Belshaza na ndị ukwu ya okwu? (Dan. 5:17, 18, 22, 26-28; Ọrụ 4:29)
Olee otú Daniel isi 5 si eme ka ọbụbụ Jehova bụ eze eluigwe na ala pụta ìhè? (Dan. 4:17, 25; 5:21)


text:
ṄOMIE OKWUKWE HA | JOSEF
“Biko, Geenụ Ntị ná Nrọ A”
JOSEF lere anya n’azụ, ya adị ya ka ọ̀ bụ ya hapụ ndị kpọ ya rie mbọ mbọ. Ma, ha agateela aka. Ebe ya na ezinụlọ nna ya bi na Hibrọn dịzi ezigbo anya. Ọ ga-abụ na nna ya Jekọb na-ezu ike ugbu a chi jiwerela. Ọ madịghị ihe mere nwa ya nwoke a ọ kacha hụ n’anya. Josef enweghị ike ịgakwuru nna ya ugbu a. Ọ ma na e nwere ike ọ gaghị ahụ nna ya ọzọ. Ka Josef na ndị ahịa ahụ kpọ ya nọ na-aga n’okporo ụzọ ahụ ndị mmadụ na-esikarị aga ebe ndịda, ọ na-abụ ha gatụ, ha elee Josef anya ma duziekwa kamel ha. Ọ bụ ha nwe Josef ugbu a, ha agaghịkwa achọ ka ihe ọ bụla mee ka ha chọọ ya achọ n’ihi na ha weere ya ka ngwá ahịa dị oké ọnụ otú ha si were mmanụ na ihe ndị na-esi ìsì ụtọ ha bu, bụ́ ndị ha ga-erete ezigbo ego n’Ijipt.
Ọ ga-abụ na Josef akarịbeghị afọ iri na asaa mgbe ahụ. Weregodị ya na ị na-ahụ ka ọ tachitụrụ anya lee anya n’ebe ọdịda anyanwụ, na-eche otú ụwa ya si ghasasịa. N’oge ahụ, anyanwụ adawala. Ọ dịzi ka anyanwụ ò guzo n’akụkụ Oké Osimiri Mediterenian. O siiri ya ike ikweta na ọ fọrọ obere ka ụmụnne ya gbuo ya, ma ha emechazie ree ya ka ọ ghọọ ohu. Ọ ga-abụkwa na o jidelighị onwe ya, ya ebewe ákwá. Ọ maghị otú ihe ga-emecha dịrị ya.
Olee otú Josef si baa n’ụdị nsogbu a? Oleekwa ihe okwukwe nwata nwoke a ụmụnne ya megburu emegbu ma kpọọ asị na-akụziri anyị?
EZINỤLỌ EBE ỤMỤ NWAANYỊ ANỌ MỤỤRỤ OTU NWOKE ỤMỤ
A mụrụ Josef n’ezinụlọ buru ibu. Ma, ha anaghị enwecha obi ụtọ, udo anaghị adịkarịkwa n’ụlọ ha. Ihe Baịbụl kọọrọ anyị gbasara ezinụlọ Jekọb gosiri na nwoke ịlụ ihe karịrị otu nwaanyị na-akpata nsogbu n’ezinụlọ. N’oge ochie, ọtụtụ ndị na-alụ ụmụ nwaanyị abụọ ma ọ bụ karịa. Chineke gbara ndị na-efe ya nkịtị ka ha na-eme otú ahụ ruo mgbe Ọkpara ya mere ka o doo onye ọ bụla anya na kemgbe ụwa Chineke chọrọ ka nwoke na-alụ naanị otu nwaanyị. (Matiu 19:4-6) Jekọb mụrụ ụmụ nwoke iri na abụọ na ụmụ nwaanyị abụọ, ma ọ dịkarịa ala. Ọ bụ ụmụ nwaanyị anọ mụụrụ ya ụmụ ndị ahụ. Abụọ n’ime ha bụ ndị nwunye ya. Onye nke mbụ bụ Lia, onye nke abụọ abụrụ Rechel, onye Lia tọrọ. Abụọ ndị nke ọzọ bụ ụmụ nwaanyị na-ejere Lia na Rechel ozi. Aha ha bụ Zilpa na Bilha. Onye Jekọb hụrụ n’anya bụ ọmarịcha nwunye ya Rechel. O nweghị mgbe ọ hụrụ Lia n’anya otú ọ hụrụ Rechel. Ma, e ji aghụghọ mee ka ọ lụwa Lia. O nweghị mgbe Lia na Rechel na-anaghị amarịta aka. Aka ahụ ha na-amarịta mekwara ka ụmụ ha mewere ibe ha anyaụfụ.—Jenesis 29:16-35; 30:1, 8, 19, 20; 37:35.
Rechel nọrọ ọtụtụ afọ n’amụtaghị nwa. Mgbe o mechara mụta Josef n’oge Jekọb mere agadi, Jekọb weere Josef ka nwata pụrụ iche. Dị ka ihe atụ, mgbe Isọ nwanne Jekọb nọ n’ụzọ na-abịa ịhụ Jekọb na ezinụlọ ya, Jekọb chị obi n’aka n’ihi na e nwere mgbe Isọ chọrọ igbu ya. Jekọb dowere Rechel na Josef nwa ya n’azụ azụ, n’ebe ọ ga-akacha adịrị ha mfe ịgbalaga ma Isọ chọọ igbu ha. Josef dị obere mgbe ahụ. Ma, ọ ga-abụ na o chefughị ihe ahụ nna ya mere. Chegodị otú obi dị ya n’ụtụtụ ụbọchị ahụ mgbe ọ nọ na-ele nna ya merela agadi anya, na-eche ihe mere o jizi ete ụkwụ n’agbanyeghị na ahụ́ ka gbasiri ya ike. Ọ ga-abụ na ọ tụrụ ya n’anya mgbe ọ matara ihe kpatara ya, ya bụ, na nna ya na otu mmụọ ozi dị ike gbara mgba n’abalị ụnyaahụ ya. Gịnị mekwaranụ ya na mmụọ ozi ji gbaa mgba? Ọ bụ maka na Jekọb chọrọ ka Jehova Chineke gọzie ya. A gọziri Jekọb. Otú e si gọzie ya bụ na a gụgharịrị ya aha, ya azawazie Izrel. A ga-enwe otu mba ga na-aza aha ya. (Jenesis 32:22-31) Josef mechara mata na ọ bụ ụmụ ndị nwoke Izrel mụrụ ga-amụta ebo dị iche iche a ga-enwe ná mba ahụ.
Ka oge na-aga, nsogbu bịaara Josef. Onye ọ kacha hụ n’anya, bụ́ nne ya, nwụnahụrụ ya mgbe ọ na-amụ nwanne ya nwoke nke nta aha ya bụ Benjamin. Nna ya ruru uju ọnwụ ya. Weregodị ya na ị na-ahụ Jekọb ka o ji nwayọọ na-ehicha Josef anya mmiri ákwá ma na-agwa ya ihe ga-akasi ya obi, bụkwanụ ihe kasiri nna nna yanwa aha ya bụ Ebreham obi. Ọ ga-abụrịrị na obi jụụrụ Josef mgbe ọ nụrụ na otu ụbọchị, Jehova ga-akpọlite nne ya n’ọnwụ. O nwere ike ịbụ na Josef bịara hụkwuo Jehova bụ́ “Chineke nke ndị . . . dị ndụ” n’anya n’ihi ihe ọma ọ na-emere ụmụ mmadụ. (Luk 20:38; Ndị Hibru 11:17-19) Mgbe Rechel nwụchara, Jekọb ejighị ụmụ nwoke abụọ ọ mụtaara ya egwu egwu.—Jenesis 35:18-20; 37:3; 44:27-29.
E nwere ụmụaka ọ ga-abụ a hụ ha n’anya otú ahụ, ha adaa iberiibe. Ma, Josef mụtara àgwà ọma n’aka nne na nna ya. Ọ bịara nwee okwukwe siri ike na Jehova, marakwa ihe dị mma na ihe na-adịghị mma. Mgbe Josef dị afọ iri na asaa, o so ụmụnne ya ndị tọrọ ya na-azụ atụrụ. Ọ nọ na-enyere ụfọdụ n’ime ha aka. N’oge ahụ, ọ hụrụ ihe ọjọọ ha mere. Ọ̀ dị Josef ka ya mechie ọnụ ka ha kpọọ ya ezigbo mmadụ? Otú ọ bụla ọ dị ya, ihe anyị ma bụ na o mere ihe ziri ezi. Ọ kọọrọ nna ya ihe ọjọọ ahụ ha mere. (Jenesis 37:2) O nwere ike ịbụ na ihe a Josef katara obi mee mere ka obi sikwuo Jekọb ike na nwata a ọ hụrụ n’anya bụ ezigbo nwa. Ndị Kraịst na-eto eto kwesịrị ịmụta ihe n’ihe a Josef mere. Ọ bụrụ na e nwee mgbe ọ dị ha ka hà kpuchie mmehie dị oké njọ onye ọzọ mere, ha kwesịrị ime ka Josef, ọ bụrụgodị na ọ bụ nwanne ha ma ọ bụ enyi ha mere mmehie ahụ. Ha kwesịrị ịhụ na e mere ka ndị ga-enyere onye ahụ mehierenụ aka mara gbasara mmehie ahụ.—Levitikọs 5:1.
Ihe mere n’ezinụlọ Jekọb na-akụziri anyị ihe. Ọ bụ eziokwu na nwoke ọ bụla bụ́ Onye Kraịst taa na-alụ naanị otu nwaanyị, ma n’ụfọdụ ezinụlọ Ndị Kraịst, ọ bụghị di na nwunye nwe ụlọ mụrụ ụmụ niile ha na ha bi. E nwere ụmụaka ọ bụ naanị nwoke nwe ụlọ ma ọ bụ nwunye ya mụrụ tupu ha alụọ. Ihe anyị niile nwere ike ịmụta bụ na nne ma ọ bụ nna ịna-emelara otu n’ime ụmụ ya ihe mgbe niile na-eme ka udo ghara ịdị n’ezinụlọ. Ndị nne na nna ma ihe na-eme ihe niile ha nwere ike ime ka o doo ụmụ nke ha nakwa ndị nke ọ na-abụghị ha mụrụ anya na ha hụrụ onye nke ọ bụla n’ime ha n’anya. Ha na-emekwa ka nwata nke ọ bụla mara na Chineke nyere ya onyinye pụrụ iche nakwa na o nwere ike iso mee ka ezinụlọ ha na-enwe obi ụtọ.—Ndị Rom 2:11.
ANYAỤFỤ KPATARA NSOGBU N’EZINỤLỌ JEKỌB
Jekọb kwaara Josef uwe mwụda pụrụ iche. O nwere ike ịbụ na ihe mere o ji kwaa ya bụ na Josef katara obi na-eme ihe dị mma. (Jenesis 37:3) Ọ ga-abụ na uwe ahụ bụ uwe mara ezigbo mma nke nwere aka ogologo ma gbadaa Josef agbada. O nwere ike ịbụ ụdị uwe ndị ukwu ma ọ bụ ụmụ ndị eze na-eyi.
O nweghị ihe ọjọọ Jekọb bu n’obi kwaara Josef uwe ahụ. Ọ ga-abụkwa na ihe a o meere Josef maka na ọ hụrụ Josef n’anya ma jiri ya kpọrọ ihe dị Josef mma. Ma, uwe ahụ ga-akpatara Josef ezigbo nsogbu. Cheta na Josef na-azụ atụrụ. Ọrụ ịzụ atụrụ adịghị mfe. Weregodị ya na ị na-ahụ Josef ka o yi uwe ahụ yiri nke ụmụ ndị eze na-aga n’ebe e nwere ahịhịa ndị toro eto, na-arị ugwu ma ọ bụ na-agbalị ka o kupụta nwa atụrụ furu efu nke osisi ogwu kogidere. Nke ka njọ bụ otú ụmụnne ya ndị nwoke ga-esizi na-emeso ya.
Baịbụl sịrị: “Mgbe ụmụnne ya hụrụ na nna ha hụrụ ya n’anya karịa ụmụnne ya niile, ha malitere ịkpọ ya asị, ha enweghịkwa ike iji obiọma na-agwa ya okwu.” * (Jenesis 37:4) N’eziokwu, ụdị ihe a nwere ike ime ka mmadụ mewere ibe ya anyaụfụ, ma ụmụnne Josef kpaziri àgwà ka ndị na-amaghị ihe n’ihi na ha hapụrụ ka ekworo gbaa mgbọrọgwụ n’obi ha. (Ilu 14:30; 27:4) Ò nwetụla mgbe ọsụkọsụ sụrụ gị maka na a na-akwanyere onye ọzọ ùgwù ị chọrọ ka a na-akwanyere gị? Cheta ụmụnne Josef. Anyaụfụ mere ka ha mee ihe ha ga-emecha kwaara mmakwaara. Ihe ha mere na-akụziri Ndị Kraịst na ọ ka mma iso “ndị na-aṅụrị ọṅụ ṅụrịa ọṅụ.”—Ndị Rom 12:15.
Ọ ga-abụrịrị na Josef ghọtara na ụmụnne ya na-ewere ya iwe. Ma nke a ò mere ka ọ ghara iyi uwe ọma ahụ mgbe ya na ụmụnne ya nọ? O nwere ike ịbụ na ọ na-adị ya ka ya mee otú ahụ. Ma, cheta na ihe mere Jekọb ji kwaara ya uwe ahụ bụ ka o gosi na ya hụrụ Josef n’anya. Josef chọrọ ime nna ya obi ụtọ, n’ihi ya, ọ kwụsịghị iyi uwe ahụ. Ihe a Josef mere baara anyị uru. Ọ bụ eziokwu na Nna anyị nke eluigwe anaghị akpa ókè, ma mgbe ụfọdụ, ọ na-emere ndị ohu ya ihe pụrụ iche. Ọ chọkwara ka àgwà ndị na-efe ya na-akpa dịrị iche n’àgwà ọjọọ ndị mmadụ na-akpa taa. Otú ahụ uwe Josef si pụọ iche bụkwa otú àgwà ezigbo Ndị Kraịst si dị iche na nke ndị ọzọ. Nke a na-eme mgbe ụfọdụ ka ndị mmadụ mewere ha anyaụfụ ma tụọ ha iro. (1 Pita 4:4) Ma, Onye Kraịst ò kwesịrị ime ka ndị mmadụ ghara ịma na ọ na-efe Chineke? Mba. Onye Kraịst ekwesịghị ime otú ahụ ebe ọ bụ na Josef ezoghị uwe ya ka ụmụnne ya ghara ịhụ ya.—Luk 11:33.
NRỌ ABỤỌ JOSEF RỌRỌ
Mgbe obere oge gachara, Josef rọrọ nrọ abụọ pụrụ iche. Ná nrọ nke mbụ, Josef hụrụ ebe ya na ụmụnne ya nọ na-eke okporo ọka n’ùkwù n’ùkwù. Ma, ka ùkwù ọka ya guzo kwem, ùkwù ọka ụmụnne ya gbara ya gburugburu ma kpọọrọ ya isiala. Ná nrọ nke abụọ Josef rọrọ, ọ hụrụ ebe anyanwụ na ọnwa na kpakpando iri na otu nọ na-akpọrọ ya isiala. (Jenesis 37:6, 7, 9) Olee ihe Josef ga-eme gbasara nrọ abụọ a pụrụ iche ọ rọrọ?
Ọ bụ Jehova Chineke mere ka Josef rọọ nrọ ndị ahụ. Nrọ abụọ ahụ na-egosi ihe ga-eme n’ọdịnihu. Chineke chọkwara ka Josef kọọrọ ndị ọzọ nrọ abụọ ahụ. E nwere ike ikwu na ihe a Josef ga-eme yiri ihe ndị amụma Chineke ga-emecha mee, ya bụ, izi ndị Chineke, bụ́ ndị na-enupụrụ Chineke isi, ozi o ziri ha nakwa ime ka ha mara ikpe ọ mara ha.
Josef medara obi gwa ụmụnne ya, sị: “Biko, geenụ ntị ná nrọ a m rọrọ.” Ụmụnne ya ghọtara ihe nrọ ahụ pụtara. Ma, ọ dịtụdịghị ha mma. Ha gwara ya, sị: “Ị̀ ga-abụnụ eze anyị? ka ị̀ ga-achịnụ anyị?” Baịbụl sịrị: “Ha wee hụ ihe ọhụrụ mere ha ga-eji kpọ ya asị, n’ihi nrọ ndị ọ rọrọ nakwa n’ihi ihe ndị o kwuru.” Mgbe Josef kọọrọ nna ya na ụmụnne ya nrọ nke abụọ ọ rọrọ, ihe a gwara ya adịkwaghị mma. Baịbụl sịrị: “Nna ya wee bawara ya mba wee sị ya: ‘Gịnị ka nrọ a ị rọrọ pụtara? Mụ onwe m na nne gị na ụmụnne gị ànyị ga-akpọrọ gị isiala?’” Ma Jekọb buuru okwu ahụ n’obi, na-echebara ya echiche. O nwere ike ịbụ na ọ nọ na-eche ma ọ̀ ga-abụ na Jehova ji nrọ ahụ na-agwa Josef okwu.—Jenesis 37:6, 8, 10, 11.
Josef abụghị onye mbụ nke o ji abụ onye ikpeazụ na-efe Jehova a gwara ka o kwuo ihe ga-eme n’ọdịnihu nke na-agaghị adị ndị mmadụ mma ma ọ bụ nke ga-eme ka a kpagbuo ya. Ọ bụ Jizọs bụ ohu Jehova a kacha kpagbuo nke kwuru ihe ndị ga-eme n’ọdịnihu. Ọ gwara ndị na-eso ụzọ ya, sị: “Ọ bụrụ na ha akpagbuwo m, ha ga-akpagbukwa unu.” (Jọn 15:20) E nwere ọtụtụ ihe okwukwe na obi ike Josef nwere na-akụziri Ndị Kraịst niile, ma ndị toro eto ma ụmụaka.
ỊKPỌASỊ MERE KA ỤMỤNNE JOSEF MEE IHE JỌGBURU ONWE YA
Mgbe obere oge gachara, Jekọb dunyere Josef ka ọ gaa leta ụmụnne ya ndị nke tọrọ ya n’ebe ha na-azụ atụrụ n’ebe ugwu. Ebe ahụ dị nso na Shikem. O tebeghị aka ha nọ na Shikem kpaa arụ nke mere ka ndị mmadụ kpọọ ha asị. Ọ ga-abụ ihe ahụ mere na Shikem mere Jekọb ji chọọ ịma otú ụmụ ya mere. N’ihi ya, o dunyere Josef ka ọ gaa mara otú ha mere. Olee otú i chere obi dị Josef mgbe e dunyere ya ozi a? Ọ ma na ụmụnne ya akpọkwuola ya asị. Obi ọ̀ ga-adị ha mma ma ha hụ na ọ bụ ya ka nna ha dunyere ka ọ bịa mata otú ha mere? N’agbanyeghị nsogbu dị na ya, o rubeere nna ya isi ma gawa.—Jenesis 34:25-30; 37:12-14.
Josef gara ije ihe dị ka ụbọchị anọ ma ọ bụ ise tupu ya eruo ebe ụmụnne ya nọ. Ihe kpatara ya bụ na Shikem dị ihe dị ka kilomita iri asatọ ma e si Hibrọn gbagowe ya. Ihe ọzọ bụ na mgbe o ruru Shikem, ọ nụrụ na ụmụnne ya agaala Dotan. Dotan dịkwanụ kilomita iri abụọ na abụọ ma e si Shikem gawa ya. Mgbe Josef rutewere Dotan, ụmụnne ya nọ ebe dị anya hụ ya. Ozugbo ha hụrụ ya, iwe juru ha obi. Baịbụl sịrị: “Ha wee gwa ibe ha, sị: ‘Lee! Ọrọ nrọ abịawala. Bịanụ ka anyị gbuo ya ma tụba ya n’otu olulu mmiri; anyị ga-asịkwa na ajọ anụ ọhịa eriwo ya. Ka anyị hụzie otú nrọ ya ga-esi mezuo.’” Ma, Ruben gwara ha ka ha ghara igbu ya, kama ka ha tụba ya n’olulu. Ruben bu n’obi na e mechaa, ọ ga-akpọpụta Josef n’olulu ahụ.—Jenesis 37:19-22.
Josef amadịghị ihe na-aga. Ọ ga-abụ na ọ tụrụ anya na ha ga-anabata ya nke ọma. Ma, ụmụnne ya jidere ya, yipụ ya uwe ọma ya ahụ n’ike ma dọrọ ya gaa n’otu olulu mmiri mmiri na-adịghị ma kwaba ya n’ime ya. Ahụ́ nwụrụ Josef. Ma mgbe o nwetere onwe ya, o jisiri ike guzoro ọtọ. Ma, o nweghị otú ọ ga-esi apụta n’olulu ahụ n’onwe ya. Naanị ihe ọ na-ahụ bụ eluigwe. Ọ na-anụzi olu ụmụnne ya obere obere. Ọ kpọsiri ha òkù ike, na-arịọ ha, ma ha gbara ya nkịtị. Ihe ha mere Josef emetụdịghị ha n’obi. Ha nọdụrụ ala n’ebe dị nso n’olulu mmiri ahụ rie ihe oriri. Mgbe Ruben pụrụ, ha kwukwara ọzọ ka ha gbuo Josef. Ma, Juda gwara ha egbula ya, kama ka ha resị ya ndị ahịa si n’ebe ahụ na-agafe. Dotan dị nso n’ụzọ ndị ahịa si aga Ijipt. Obere oge, ndị Ishmel na ndị Midian na-eme njem gafewara. Tupu Ruben alọta, ha ereela Josef nara ego ya tinye n’akpa. Ha rere ya shekel iri abụọ, ya aghọọ ohu. *—Jenesis 37:23-28; 42:21.
Ka anyị laghachizie n’ihe anyị kọrọ ná mmalite isiokwu a. Mgbe e du Josef na-agbada Ijipt, ọ dị ka à ga-asị na ihe niile efunahụla ya. A kpọpụla ya n’ike n’ezinụlọ ya. Ọ ga-anọ ọtụtụ afọ n’amaghị ihe ọ bụla gbasara ezinụlọ ya. Dị ka ihe atụ, ọ gaghị ama otú obi si gbawaa Ruben mgbe ọ lọghachiri hụ na ọ nọkwaghị ma ọ bụkwanụ otú Jekọb si ruo uju mgbe a ghọgburu ya, ya ekweta na Josef anwụọla. Ọ gaghịkwa ama banyere nna nna ya Aịzik, onye ka nọ ndụ mgbe ahụ ma ọ bụkwanụ banyere nwanne ya Benjamin, onye ọ ga na-agụsi ya agụụ ike ịhụ. Ma, ọ̀ pụtara na Josef gbazi aka?—Jenesis 37:29-35.
Ọ ka nwere ihe Josef nwere nke ụmụnne ya na-enweghị ike ịnara ya. Ihe ahụ bụ okwukwe ya. Ọ ma Chineke ya bụ́ Jehova nke ọma, o nweghịkwa ihe ga-eme ka ọ gharazie inwe okwukwe na ya, ma mkpọpụ a kpọpụrụ ya n’ụlọ ha ma ahụhụ ọ tara n’okporo ụzọ mgbe a kpọ ya na-aga Ijipt. Ọ gakwaghị ekwe ka ihere mee ka ọ kwụsị inwe okwukwe na Chineke n’agbanyeghị na e rere ya, ya aghọọ ohu onye Ijipt nwere ego aha ya bụ Pọtịfa. (Jenesis 37:36) Nsogbu ndị a mere ka okwukwe Josef sikwuo ike, meekwa ka o kpebisikwuo ike na ya agaghị ahapụ Chineke ya. N’isiokwu ndị ọzọ anyị ga-ebipụta gbasara Josef, anyị ga-ahụ otú okwukwe ya si mee ka Jehova jiri ya rụkwuo ọrụ, meekwa ka o nyere ụmụnne ya na nna ya aka mgbe ha nọ ná nsogbu. N’eziokwu, anyị ga-egosi na anyị ma ihe ma anyị ṅomie okwukwe Josef.
^ para. 15 Ụfọdụ ndị na-eme nchọpụta kwuru na ọ ga-abụ na ụmụnne Josef chere na ihe ahụ nna ha meere Josef gosiri na ọ chọrọ iji Josef mere ọkpara. Ha ma na Josef bụ nwa mbụ nwunye Jekọb kacha hụ n’anya mụrụ. Ọ bụkwa nwaanyị ahụ gaara abụ nwunye mbụ ya. Ihe ọzọ bụ na Ruben, bụ́ ọkpara Jekọb, gara dinaa iko nna ha. Ihe a o mere menyere nna ha ihere, meekwa ka a gharazie iji ya mere ọkpara.—Jenesis 35:22; 49:3, 4.
^ para. 25 Ihe Baịbụl kwuru n’ihe a na-enweghị oké ihe ọ bụ bụ eziokwu. Ihe e dere n’oge ahụ gosiri na ọ bụ shekel iri abụọ ka a na-erekarị ndị ohu n’Ijipt.
GỤKWUO GBASARA YA
“Olee Otú M Ga-esi Mee Oké Ihe Ọjọọ A?”
Olee ihe Josef mere ka nwunye Pọtịfa, bụ́ onye fooro ntutu taa na ọ ga-enweta ya, ghara ịnwata ya?


text:
Ihe A Na-eme n’Ụlọ Ọrụ Anyị na Oge E Ji Aga Elegharị Anya Ebe Ahụ
Obi ga-adị anyị ụtọ ma ị gaa legharịa anya n’ụlọ ọrụ anyị dị iche iche nakwa n’ebe ndị anyị na-ebi akwụkwọ. Ebe a ka ị ga-anọ achọpụta ebe ụlọ ọrụ anyị dị na oge ndị ọbịa ji aga elegharị anya ebe ahụ.
Argentina
Roseti 1084
C1427BVV CDAD. AUT. DE BUENOS AIRES
ARGENTINA
+54 11-4588-7900
+54 11-5093-7900
Oge E Ji Akpọgharị Ndị Ọbịa
Mọnde ruo Fraịdee
8:00 ụtụtụ ruo 11:00 ụtụtụ na 1:30 ehihie ruo 4:30 mgbede
Ọ na-ewe atọ awa
Ihe A Na-eme
A na-asụgharị akwụkwọ anyị ndị e ji amụ Baịbụl n’Asụsụ Ndị Ogbi nke Argentina, ya na asụsụ anọ ndị ọzọ a na-asụ n’Argentina. A na-ebikwa akwụkwọ anyị ndị a na-ebuga ebe dị iche iche n’Argentina na Uruguay.


text:
BAỊBỤL NSỌ—NSỤGHARỊ ỤWA ỌHỤRỤ NKE AKWỤKWỌ NSỌ
Ị̀ ga-achọ ịgụ isiokwu a n’asụsụ %%?
Jenesis 28:1-22
28 Ya mere, Aịzik kpọrọ Jekọb wee gọzie ya ma nye ya iwu wee sị ya: “Esila n’etiti ndị inyom Kenan lụta nwaanyị.+2 Bilie gaa Padan-eram n’ụlọ Betuel nna nne gị ma lụrụ nwaanyị n’ebe ahụ site ná ndị inyom Leban nwanne nne gị.+3 Chineke bụ́ Onye Pụrụ Ime Ihe Niile ga-agọzi gị, ọ ga-eme ka ị mụọ ọmụmụ, meekwa ka ị mụbaa, ị ga-aghọkwa ìgwè ndị dị iche iche.+4 Ọ ga-enyekwa gị onwe gị na mkpụrụ gị+ ngọzi Ebreham,+ ka i wee nweta ala dị iche iche i biri dị ka ọbịa,+ bụ́ ndị Chineke nyeworo Ebreham.”+5 Aịzik wee zipụ Jekọb, o wee gawa Padan-eram, ịgakwuru Leban nwa Betuel onye Siria,+ nwanne Ribeka,+ bụ́ nne Jekọb na Isọ.+6 Mgbe Isọ hụrụ na Aịzik agọziwo Jekọb ma ziga ya Padan-eram ka ọ gaa lụrụ nwaanyị n’ebe ahụ, nakwa na mgbe ọ gọziri ya o nyere ya iwu, sị: “Esila n’etiti ndị inyom Kenan lụta nwaanyị”;+7 hụkwa na Jekọb rubeere nna ya na nne ya isi wee gawa Padan-eram;+8 Isọ wee hụ na ndị inyom Kenan adịghị mma n’anya Aịzik nna ya.+9 N’ihi ya, Isọ gakwuuru Ishmel wee lụrụ Mehalat ada Ishmel nwa Ebreham, bụ́ nwanne nwaanyị Nebeyọt, ma e wezụga nwunye ya ndị ọzọ.+10 Jekọb wee si na Bia-shiba pụọ, gawa Heran.+11 Ka oge na-aga, ọ bịarutere otu ebe wee chọọ ịrahụ n’ebe ahụ n’ihi na anyanwụ adaala. O wee buru otu n’ime nkume ndị dị n’ebe ahụ ma were ya mere ihe nhiwe isi, o wee dinara n’ebe ahụ.+12 O wee malite ịrọ nrọ,+ ma, lee! e nwere ubube e guzobere n’ala ma elu ya ruru eluigwe; leekwa! ndị mmụọ ozi Chineke nọ na-arịgo ma na-arịdata na ya.+13 Ma, lee! Jehova guzo n’elu ya, o wee sị:+“Abụ m Jehova bụ́ Chineke Ebreham nna gị na Chineke Aịzik.+ Ala a nke i dina n’elu ya, ọ bụ gị na mkpụrụ gị ka m ga-enye ya.+14 Mkpụrụ gị ga-adịkwa ka ájá dị n’ala,+ ị ga-agbasakwa ruo n’ebe ọdịda anyanwụ, ruo n’ebe ọwụwa anyanwụ, ruokwa n’ebe ugwu ma ruo n’ebe ndịda,+ ọ bụkwa site na gị nakwa site ná mkpụrụ gị ka ezinụlọ niile nke ala ga-agọzi onwe ha.+15 Lee, m nọnyeere gị, m ga-echebekwa gị n’ụzọ niile ị na-aga, m ga-akpọghachikwa gị n’ala a,+ n’ihi na agaghị m ahapụ gị ruo mgbe m meworo ihe m gwara gị.”+16 Jekọb wee teta n’ụra wee sị: “N’eziokwu, Jehova nọ n’ebe a ma mụ onwe m amaghị.”17 Egwu wee tụọ ya, o wee kwuokwa, sị:+ “Lee otú ebe a si akpali egwu n’ahụ́!+ O nweghị ihe ọzọ ebe a bụ ma ọ bụghị ụlọ Chineke,+ ebe a bụkwa ọnụ ụzọ ámá eluigwe.”18 Jekọb wee bilie n’isi ụtụtụ wee buru nkume ahụ o ji mere ihe nhiwe isi wee gwunye ya dị ka ogidi wee wụọ mmanụ n’elu ya.+19 Ọ kpọkwara ebe ahụ Betel;+ ma aha obodo ahụ bụbu Lọz.+20 Jekọb wee kwe nkwa,+ sị: “Ọ bụrụ na Chineke anọnyere m ma chebe m n’ihe a m na-eje wee nye m nri m ga-eri nakwa uwe m ga-eyi,+21 m wee lọghachi n’ụlọ nna m n’udo, ọ ga-apụta na Jehova egosiwo na ya bụ Chineke m.+22 Nkume a nke m gwunyere dị ka ogidi ga-aghọ ụlọ Chineke,+ aghaghịkwa m inye gị otu ụzọ n’ụzọ iri nke ihe ọ bụla ị ga-enye m.”+


text:
Mme Mbụme Oro Mme Andikot Ẹbụpde
Nso idi “ikọ Abasi” emi Mme Hebrew 4:12 ọdọhọde ke “enyene uwem onyụn̄ enyene odudu”?
Se ikotde ke Mme Hebrew ibuot inan̄ owụt ke apostle Paul eketịn̄ aban̄a etop m̀mê uduak Abasi oro odude ke Bible.
Imesiwak nditịn̄ mban̄a Mme Hebrew 4:12 ke n̄wed nnyịn, ke ini iyomde ndiwụt ke Bible enyene odudu ndikpụhọde owo. Se isitịn̄de emi enen. Edi se Paul etịn̄de aban̄a ke Mme Hebrew ibuot inan̄ anam nnyịn ifiọk se ikọ esie ke ufan̄ikọ 12 enen̄erede ọwọrọ. Enye ọkọdọhọ mme Christian emi ẹkedide mme Hebrew ete ẹsịn idem ẹnam uduak Abasi. Ẹma ẹwet ediwak n̄kpọ emi Abasi aduakde ndinam ke ndisana uwetn̄kpọ. Paul ama etịn̄ aban̄a nditọ Israel emi Abasi okosiode ke ufụn Egypt. Abasi ama ọn̄wọn̄ọ ndinam mmọ ẹdụn̄ ke “isọn̄ emi ọfiọrọde mmọn̄eba ye aranọkwọk,” man mmọ ẹkeme ndinyene ata nduọkodudu.—Ex. 3:8; Deut. 12:9, 10.
Uduak Abasi ekedi oro. Edi nditọ Israel ẹma ẹsọn̄ ibuot inyụn̄ ibuọtke idem ye Abasi; ntak edi oro ediwak mmọ mîkodụkke nduọkodudu Abasi. (Num. 14:30; Josh. 14:6-10) Edi Paul ama ọdọhọ ke ‘un̄wọn̄ọ edidụk ke nduọkodudu Abasi osụk ododu.’ (Heb. 3:16-19; 4:1) “Un̄wọn̄ọ” emi edi kiet ke otu n̄kpọ emi Abasi aduakde ndinam. Ukem nte mme Christian oro ẹkedide mme Hebrew, ana nnyịn n̄ko ikot Ikọ Abasi man ikeme ndinam uduak esie. Paul ama okot oto se ẹwetde ke Genesis 2:2 ye Psalm 95:11 ndiwụt ke un̄wọn̄ọ emi odu ke Ikọ Abasi.
Enen̄ede enem nnyịn ndifiọk ke ‘un̄wọn̄ọ edidụk ke nduọkodudu Abasi osụk ododu.’ Nnyịn imenịm ke imekeme ndidụk nduọkodudu Abasi, ke inyụn̄ inam se ikemede man idụk. Nnyịn inamke emi ke ndinịm Ibet Moses m̀mê ndinam utom en̄wen ekededi man inem Jehovah esịt. Utu ke oro, inam emi ke ndibuọt idem ye Abasi nnyụn̄ n̄ka iso nnam uduak esie. Nte ima iketetịn̄, “ikọ Abasi” emi Mme Hebrew 4:12 etịn̄de aban̄a ekeme n̄ko ndidi Bible, sia ediwak tọsịn owo mfịn ke ẹkpep Bible man ẹfiọk uduak Abasi. Ediwak mmọ ẹkpụhọde, ẹbuọt idem ye Abasi, ẹnyụn̄ ẹna baptism. Mmọ ndinam kpukpru emi owụt ke “ikọ Abasi enyene uwem onyụn̄ enyene odudu.” Uduak Abasi oro ikotde ke Bible anam nnyịn ikpụhọde, oyonyụn̄ aka iso ndinyene odudu ke uwem nnyịn.


text:
Akụkọ Devid na Golayat, Ò Mere Eme n’Eziokwu?
Ụfọdụ ndị amaghị ma akụkọ Devid na Golayat ọ̀ mere eme ka ọ̀ bụ akụkọ ifo. Mgbe ị na-agụ isiokwu bu nke a ụzọ, ị̀ nọ na-eche ma akụkọ ahụ o mere eme n’eziokwu? Ya bụrụ otú ahụ, biko, chebara azịza ajụjụ atọ ndị anyị na-aga ileba anya ugbu a echiche.
1 | Mmadụ ò nwere ike ịdị ihe dị ka mita atọ n’ogologo?
Baịbụl kwuru na Golayat dị “kubit isii na otu ntụ ọbụ aka n’ogo.” (1 Samuel 17:4) Otu kubit bụ sentimita iri anọ na anọ na ọkara; otu ntụ ọbụ aka bụ ihe dị ka sentimita iri abụọ na abụọ. Nke a pụtara na Kubit isii ma ọ bụ narị sentimita abụọ na iri isii na asaa na otu ntụ ọbụ aka ma ọ bụ sentimita iri abụọ na abụọ bụ ihe dị ka mita atọ. Ụfọdụ ndị na-ekwu na o nweghị otú Golayat ga-esi haruo otú ahụ. Chebagodịrị ihe a echiche: N’oge anyị a, nwoke a na-ahụbeghị onye ka ya ogologo dị ihe karịrị mita abụọ na ọkara n’ogologo. Ọ̀ bụ na ọ gaghị ekwe omume na Golayat ji ihe dị ka sentimita iri na ise ka ya ogologo? Golayat bụ otu n’ime ụmụ ndị Refeyim. Ndị Refeyim na-agba ajọ dimkpa. N’agbata afọ 1201 na afọ 1300 Tupu Oge Ndị Kraịst, otu akwụkwọ e dere n’Ijipt kwuru na ụfọdụ ndị ọchịagha a na-atụ egwu n’obodo Kenan dị ihe dị ka mita abụọ na ọkara n’ogologo. Ihe a niile gosiri na n’agbanyeghị na o nweghị onye ọzọ a hụrụla toro ogologo ka Golayat, ọ pụtaghị na Golayat e torughị ogologo otú ahụ Baịbụl kwuru.
2 | Ò nwedịrị onye bụ́ Devid a kọrọ akụkọ ya na Baịbụl?
E nwere oge ndị ọkà mmụta nọ na-achọ ebe ha ga-agbakwasị ụkwụ sị na akụkọ Eze Devid bụ akụkọ ifo, ma ha achọtalighị ya. Otu ihe gosiri na akụkọ Devid mere eme bụ na ndị na-amụ banyere ihe ndị mgbe ochie hụrụ ebe e dere “ụlọ Devid” n’otu ihe e dere n’oge ochie. Ihe Jizọs Kraịst kwuru gbasara Devid gosikwara na e nwere onye bụ́ Devid. (Matiu 12:3; 22:43-45) Ihe ọzọ bụ na e nwere ebe abụọ na Baịbụl a nọ na-akpọ ezinụlọ ndị Jizọs si iji gosi na ọ bụ ya bụ Mesaya, a kpọọ aha Eze Devid. (Matiu 1:6-16; Luk 3:23-31) O doro anya na e nwere onye bụ́ Devid.
3 | Ebe ndị e kwuru na a nọ lụọ agha ahụ hà dị adị?
Baịbụl kwuru na a lụrụ agha ahụ na Ndagwurugwu Ila. Ma ọ kapịkwuru ebe ọ bụ ọnụ. O kwuru na ndị Filistia mara ụlọikwuu ha n’ugwu dị́ n’agbata obodo Soko na obodo Azika. Ndị Izrel guzo n’ugwu chere ihu n’ugwu nke ndị Filistia nọ, ndagwurugwu Ila dịkwa n’etiti ha. Ebe ndị a hà dị adị?
Otu nwoke gara ebe ahụ na nso nso a kwuru, sị: “Onye kpọgharịrị anyị abụghị onye chọọchị. Ọ kpọ anyị gaa na Ndagwurugwu Ila. Anyị garuru n’ọnụ ọnụ otu ugwu dị́ ebe ahụ. Ka anyị nọ na-ele ndagwurugwu ahụ, ọ sịrị anyị gụọ 1 Samuel 17:1-3. Ọ tụziiri anyị aka n’ófè ndagwurugwu ahụ ma sị: ‘N’aka ekpe ebe ahụ ka obodo Soko dakpọrọ adakpọ dị.’ Ọ tụgharịkwara sị anyị, ‘N’aka nri ka obodo Azika dakpọrọ adakpọ dị. Ndị Filistia mara ụlọikwuu n’agbata obodo abụọ ahụ, n’ugwu nke chere unu ihu. N’ihi ya, ọ ga-abụ na ebe a anyị guzo bụ ebe ndị Izrel mara ụlọikwuu.’ M nọ na-agwa onwe m na ọ ga-abụ na ebe ahụ m guzo bụ ebe Sọl na Devid guzo mgbe ahụ. Mgbe anyị si n’ugwu ahụ rịdata, na-aga na ndagwurugwu ahụ, anyị gafere ebe mmiri na-esi asọfe, ma ọ bụzi ala akọrọ, bụrụkwa nkume nkume. Ozugbo ahụ, m ji uche m na-ahụ ka Devid hulatara tụtụrụ nkume ise na-akwọ mụrụmụrụ, nke o ji otu n’ime ha gbuo Golayat.” Obi tọrọ nwoke a ụtọ na ihe niile Baịbụl kọrọ gbasara Devid na Golayat bụ eziokwu. Otú ahụkwa ka ọ dị ọtụtụ ndị taa.
O nweghị ebe mmadụ ga-agbakwasị ụkwụ sị na akụkọ a emeghị eme. Ndị a kọrọ akụkọ ha nwere oge ha dịrị ndụ, ebe ndị a kọrọ ihe niile nọ mee dịkwa adị. Nke ka nke bụ na akụkọ a so n’Okwu Chineke e ji ike mmụọ nsọ dee. O si n’aka Chineke nke eziokwu, Onye “na-apụghị ịgha ụgha.”—Taịtọs 1:2; 2 Timoti 3:16.


text:
Ikwesị Ntụkwasị Obi Ga-eme Ka Chineke Gọzie Anyị
“Bụrụnụ ndị na-eṅomi ndị ahụ sitere n’okwukwe na ndidi na-eketa nkwa ndị e kwere.”—NDỊ HIBRU 6:12.
ABỤ: 86, 54
1, 2. Olee ihe na-adịrịghị Jefta na ada ya mfe?
OTU nwa agbọghọ ji ọsọ gaa zute nna ya. Obi dị ya ezigbo ụtọ ịhụ na ọ lọtara n’udo n’agha ọ gara lụọ. Otú nna ya si merie n’agha ahụ mere ka ọ bụwa abụ ma jiri ọṅụ na-agba egwú. Ma, ọ ga-abụrịrị na ihe ọzọ nna ya mere na ihe o kwuru juru ya anya. Nna ya dọwara uwe ya, tie mkpu, sị: “Ewoo, ada m! I meela ka obi gbawaa m.” Ọ gwaziri ada ya na ya ekwela Jehova nkwa nke ga-agbanwe ndụ ada ya ruo mgbe ebighị ebi. Nkwa ahụ o kwere pụtara na ada ya agaghị alụ di ma ọ bụ mụta nwa. Ma, ozugbo ahụ, ada Jefta zara nna ya ihe magburu onwe ya, gbaa ya ume ka o mezuo nkwa ahụ o kwere Jehova. Ihe ahụ ọ zara gosiri na obi siri ya ezigbo ike na ihe ọ bụla Jehova chọrọ ka o mee ga-adị mma. (Ndị Ikpe 11:34-37) Mgbe nna ya hụrụ na o nwere okwukwe, ọ ṅụrịrị ọṅụ n’ihi na ọ ma na otú o si kweta ime uche Jehova ga-eme Jehova obi ụtọ.
2 Jefta na ada ya tụkwasịrị Jehova na otú o si eme ihe obi. Ha rubeere Jehova isi, ma mgbe ọ na-adịrịghị ha mfe. Ha chọrọ ime ihe dị́ Jehova mma. Ihe ọ bụla ha hapụrụ iji mee ya efughịkwa ọhịa.
3. Olee otú ihe Jefta na ada ya mere ga-esi baara anyị uru taa?
3 Ọ naghị adị mfe mgbe niile ikwesị ntụkwasị obi n’ebe Jehova nọ. Anyị kwesịrị ‘ịlụsi ọgụ ike maka okwukwe ahụ.’ (Jud 3) Iji nyere anyị aka ime otú ahụ, ka anyị tụlee otú Jefta na ada ya si merie ọtụtụ ihe siiri ha ike. Olee otú ha si kwesị ntụkwasị obi n’ebe Jehova nọ?
IKWESỊ NTỤKWASỊ OBI N’AGBANYEGHỊ ÀGWÀ ỌJỌỌ JURU N’ỤWA
4, 5. (a) Olee iwu Jehova nyere ndị Izrel mgbe ha banyere n’Ala Nkwa ahụ? (b) Olee ihe Abụ Ọma nke 106 kwuru mere ndị Izrel n’ihi nnupụisi ha?
4 O nwere ike ịbụ na kwa ụbọchị, Jefta na ada ya nọ na-echeta nsogbu dị́ iche iche inupụrụ Jehova isi kpataara ndị Izrel. Ihe fọrọ ntakịrị ka ọ bụrụ narị afọ atọ tupu mgbe ahụ, Jehova nyere ndị Izrel iwu ka ha gbuo ndị niile na-ekpere arụsị n’Ala Nkwa ahụ. Ma, ha emeghị otú ahụ. (Diuterọnọmi 7:1-4) Ọtụtụ ndị Izrel malitere ịna-eme ka ndị Kenan, bụ́ ndị na-efe arụsị ma na-eme omume rụrụ arụ.—Gụọ Abụ Ọma 106:34-39.
5 N’ihi nnupụisi ndị Izrel, Jehova echebeghị ha n’aka ndị iro ha. (Ndị Ikpe 2:1-3, 11-15; Abụ Ọma 106:40-43) Ọ ga-abụrịrị na o siiri ezinụlọ ndị hụrụ Jehova n’anya ike ikwesị ntụkwasị obi n’afọ ndị ahụ tara akpụ. Ma, Baịbụl kwuru na e nwere ndị kwesịrị ntụkwasị obi, dị́ ka Jefta na ada ya, nakwa Elkena, Hana, na Samuel. Ha kpebisiri ike ime Jehova obi ụtọ.—1 Samuel 1:20-28; 2:26.
6. Olee àgwà ọjọọ ndị mmadụ na-akpa n’ụwa taa? Gịnị ka anyị kwesịrị ime?
6 N’oge anyị a, ndị mmadụ na-eche echiche ka ndị Kenan, na-akpakwa àgwà ka ha. Ihe bụ́ mkpa ha bụ inwe mmekọahụ, tigbuo zọgbuo, na ịchụ ego. Ma, aka ná ntị Jehova na-adọ anyị doro anya. Ọ chọrọ ichebe anyị otú ahụ ọ chọrọ ichebe ndị Izrel oge ochie ka ha ghara ịmụta àgwà ọjọọ. Ànyị ga-amụta ihe n’ihe ndị ha mejọrọ? (1 Ndị Kọrịnt 10:6-11) Anyị kwesịrị ime ihe niile anyị nwere ike ime ka anyị ghara ịna-eche echiche ka ndị ụwa. (Ndị Rom 12:2) Ànyị ga-agbalịsi ike ime otú ahụ?
JEFTA KWESỊRỊ NTỤKWASỊ OBI N’AGBANYEGHỊ IHE NDỊ WUTERE YA
7. (a) Olee ihe ọjọọ ndị obodo Jefta mere ya? (b) Gịnị ka Jefta mere?
7 N’oge Jefta, ndị Filistia na ndị Amọn nọ na-emegbu ndị Izrel n’ihi na ha nupụụrụ Jehova isi. (Ndị Ikpe 10:7, 8) E wezụga nsogbu sí n’aka mba ndị iro ha, nsogbu ọzọ Jefta nwere si n’aka ụmụnne ya na ndị ndú Izrel. Anyaụfụ ụmụnne ya na-emere ya na asị ha kpọrọ ya mere ka ha chụpụ ya n’ala nna ya. (Ndị Ikpe 11:1-3) Jefta ekweghị ka obi ọjọọ ha mee ka ọ kpọọ ha asị. Olee otú anyị si mara? Ọ bụ n’ihi na mgbe ndị okenye Izrel rịọrọ ya ka ọ bịa nyere ha aka, o mere otú ahụ ozugbo. (Ndị Ikpe 11:4-11) Gịnị nwere ike ịbụ ihe mere Jefta ji meere ha ihe ha rịọrọ ya?
8, 9. (a) Olee ihe ndị e kwuru n’Iwu Mozis nwere ike ịbụ ihe nyeere Jefta aka? (b) Olee ihe kacha Jefta mkpa?
8 Jefta bụ dike n’agha, marakwa Iwu Mozis na akụkọ banyere ndị Izrel nke ọma. Otú Jehova si meso ndị ya mere ka ọ mata ihe bụ́ ihe ọma na ihe ọjọọ n’anya Chineke. (Ndị Ikpe 11:12-27) Jefta ji ihe ahụ ọ matara kpebie ihe ndị o mere. Ọ ma otú obi na-adị Jehova ma mmadụ wewe iwe ma megwara ihe ọjọọ e mere ya nakwa otú Chineke chọrọ ka ndị ya sí hụ ibe ha n’anya. Iwu Mozis kụzikwaara ya otú o kwesịrị isi na-emeso ndị ọzọ, ọ bụrụgodị ndị kpọrọ ya asị.—Gụọ Ọpụpụ 23:5; Levitikọs 19:17, 18.
9 Ọ ga-abụ na àgwà ọma Josef kpara nyeere Jefta aka. Ọ ga-abụrịrị na ọ mụtara otú Josef si meere ụmụnne ya ebere n’agbanyeghị asị ha kpọrọ ya. (Jenesis 37:4; 45:4, 5) O nwere ike ịbụ na iche banyere ihe ahụ Josef mere nyeere Jefta aka ime ihe dị́ Jehova mma. Nke bụ́ eziokwu bụ na ihe ụmụnne Jefta mere wutere ya. Ma, ịlụrụ aha Jehova na ndị ya ọgụ dị ya mkpa karịa otú obi dị ya. (Ndị Ikpe 11:9) O kpebisiri ike ikwesị ntụkwasị obi n’ebe Jehova nọ. Ọ bụ ya mere Jehova ji gọzie ya na ndị Izrel.—Ndị Hibru 11:32, 33.
Anyị ekwesịghị ikwe ka iwe na-ewe anyị mee ka anyị kwụsị ife Jehova
10. Gịnị ka anyị ga-eme iji gosi na ihe Jehova na-akụziri anyị na-enyere anyị aka ịna-akpa àgwà ka Ndị Kraịst taa?
10 Ànyị ga-amụta ihe n’ihe Jefta mere? Gịnị ka anyị ga-eme ma ụmụnna anyị mee ihe wutere anyị, ma ọ bụ ma anyị chee na ihe ha mere anyị adịghị mma? Anyị ekwesịghị ikwe ka iwe na-ewe anyị mee ka anyị kwụsị ife Jehova. Akwụsịla ịga ọmụmụ ihe ma ọ bụ iso ọgbakọ na-akpakọrịta. Ka anyị mee ka Jefta ma rubere Jehova isi. Ime otú ahụ ga-enyere anyị aka imeri nsogbu ndị siri ike, ka anyị nwee ike ịbụ ndị e ji ama atụ.—Ndị Rom 12:20, 21; Ndị Kọlọsi 3:13.
ỊHAPỤ IHE ỤFỌDỤ MAKA OZI JEHOVA GA-EGOSI NA ANYỊ NWERE OKWUKWE
11, 12. Olee nkwa Jefta kwere? Gịnị ka ọ pụtara?
11 Jefta ma na ọ bụ enyemaka Chineke ga-eme ka o nwee ike ịnapụta ụmụ Izrel n’aka ndị Amọn. O kwere Jehova nkwa na ó mee ka ya merie, na ya ga-enye ya onye mbụ ga-esi n’ụlọ ya pụta mgbe o si n’agha lọta. Onye ahụ ga-abụ “àjà nsure ọkụ.” (Ndị Ikpe 11:30, 31) Gịnị ka ọ pụtara?
12 Iji mmadụ achụ àjà na-ewe Jehova iwe. N’ihi ya, anyị ma na Jefta agaghị eji onye ahụ chụọ àjà nkịtị. (Diuterọnọmi 18:9, 10) N’Iwu Mozis, àjà nsure ọkụ bụ onyinye pụrụ iche mmadụ na-enye Jehova kpamkpam. N’ihi ya, ihe Jefta kwuru pụtara na onye ahụ ọ ga-enye Jehova ga na-eje ozi n’ụlọikwuu ya ruo mgbe ọ ga-anwụ. Jehova gere Jefta ntị ma nyere ya aka imeri n’agha ahụ. (Ndị Ikpe 11:32, 33) Ma, ònye ka Jefta ga-enye Jehova?
13, 14. Gịnị ka ihe Jefta kwuru ná Ndị Ikpe 11:35 na-eme ka a mata banyere okwukwe ya?
13 Chegodị banyere ihe ahụ a kọrọ ná mmalite isiokwu a. Mgbe Jefta si agha lọta, onye mbụ bịara izute ya bụ ada ya ọ hụrụ n’anya, naanị otu nwa ọ mụtara. Jefta ọ̀ ga-emezu nkwa ahụ o kwere? Ọ̀ ga-enye Jehova ada ya ka ọ gaa jewe ozi n’ụlọikwuu ruo mgbe ọ ga-anwụ?
14 Ọ ga-abụrịrị na ihe ndị e kwuru n’Iwu Chineke nyeere Jefta aka ime ihe ziri ezi. O nwere ike ịbụ na o chetara ihe e kwuru n’Ọpụpụ 23:19, bụ́ ebe gwara ndị Chineke ka ha nye Jehova ihe kacha mma ha nwere. Iwu ahụ kwukwara na mmadụ kwe Jehova nkwa, “ya emebila ihe o kwuru. Dị ka ihe niile si ya n’ọnụ pụta si dị, otú ahụ ka ọ ga-eme.” (Ọnụ Ọgụgụ 30:2) N’agbanyeghị na Jefta ma ihe ọ ga-apụtara ya na ada ya, o mezuru nkwa ya otú ahụ Hana mere. Ọ ga-abụ na Jefta na Hana biri ndụ n’otu oge. Ebe ada Jefta ga na-eje ozi n’ụlọikwuu, ọ gaghị amụ nwa. N’ihi ya, a gaghị enwe onye ga-aza aha Jefta ma ọ bụ keta ala ya. (Ndị Ikpe 11:34) Ma, Jefta ji obi ya niile sị: “Mụ onwe m emegheworo Jehova ọnụ m, enweghịkwa m ike ịgbanwe ihe m kwuru.” (Ndị Ikpe 11:35) Jehova nabatara ihe ahụ niile Jefta mere ma gọzie ya. Ọ bụrụ gị, ị̀ gaara emezu nkwa i kwere otú ahụ Jefta mere?
15. Olee nkwa ọtụtụ n’ime anyị kwere Jehova? Olee otú anyị ga-esi mezuo ya?
15 Mgbe anyị nyefere Jehova onwe anyị, anyị kwere ya nkwa na anyị ga na-eme uche ya, ihe ọ sọkwara ya bụrụ. Anyị ma mgbe ahụ na ọ gaghị adị mfe mgbe niile imezu nkwa ahụ. Ma, olee ihe anyị na-eme ma á gwa anyị mee ihe anyị na-achọghị ime? Ọ bụrụ na anyị erubere Chineke isi n’agbanyeghị na anyị achọbughị ime ya, anyị na-egosi na anyị na-emezu nkwa anyị kwere Chineke. Imezu nkwa anyị kwere Jehova nwere ike isiri anyị ezigbo ike, ma o nweghị mgbe ngọzi ya na-agaghị aka ihe ọ bụla anyị hapụrụ. (Malakaị 3:10) Ada Jefta kwanụ? Gịnị ka o mere mgbe ọ nụrụ nkwa nna ya kwere?
16. Gịnị ka ada Jefta mere mgbe ọ matara nkwa nna ya kwere? (Lee ihe e sere ná mmalite isiokwu a.)
16 Nkwa Jefta kwere Jehova dị iche na nke Hana kwere ya. Hana kwere Jehova nkwa na ya ga-enye ya nwa ya Samuel ka ọ bụrụ onye Naziraịt ga na-eje ozi n’ụlọikwuu Jehova. (1 Samuel 1:11) Onye Naziraịt nwere ike ịlụ nwaanyị, mụọkwa ụmụ. Ma, Jefta nyere ada ya ka ọ bụrụ “àjà nsure ọkụ.” N’ihi ya, ọ gaghị alụ di, ma ya fọkwa ịmụ nwa. (Ndị Ikpe 11:37-40) Chegodị echiche. Ebe nna ya bụ onye ndú n’Izrel, ọ gaara alụta ezigbo di n’ala ha. Ma, ọ ga-ejizi obi umeala na-eje ozi n’ụlọikwuu Jehova. Gịnị ka nwa agbọghọ a mere? O gosiri na ọ bụ ozi Jehova kacha ya mkpa. Ọ bụ ya mere o ji sị nna ya: “Mee m ihe si n’ọnụ gị pụta.” (Ndị Ikpe 11:36) Ịlụ di na ịmụ ụmụ na-agụ nwaanyị ọ bụla agụụ. Ma, ada Jefta hapụrụ ihe ahụ niile iji jeere Jehova ozi. Olee otú anyị ga-esi ṅomie ihe ahụ o mere?
Ịlụ di na ịmụ ụmụ na-agụ nwaanyị ọ bụla agụụ. Ma, ada Jefta hapụrụ ihe ahụ niile iji jeere Jehova ozi
17. (a) Olee otú anyị ga-esi ṅomie okwukwe Jefta na ada ya nwere? (b) Olee otú ihe e kwuru ná Ndị Hibru 6:10-12 si agba gị ume ka i wepụta onwe gị jekwuoro Jehova ozi?
17 Ọtụtụ puku Ndị Kraịst, ma ndị nwoke ma ndị nwaanyị, na-ahapụtụgodị ịlụ di ma ọ bụ nwunye ma ọ bụkwanụ kpebie ka ha hapụtụgodị ịmụ nwa. N’ihi gịnị? Ọ bụ n’ihi na ha chọrọ ilekwasị anya n’ijekwuru Jehova ozi. E nwekwara ọtụtụ ụmụnna katarala ahụ́ ha na ụmụ ha na ụmụ ụmụ ha gaara na-anọrị. Ma, ha na-ahapụ ya jiri oge ha na ike ha na-ejere Jehova ozi. Ụfọdụ n’ime ha na-eso arụ ụlọ ndị nzukọ Jehova na-arụ ma ọ bụkwanụ gaa Ụlọ Akwụkwọ Maka Ndị Na-ekwusa Ozi Ọma Alaeze ma kwaga n’ọgbakọ a chọkwuru ndị ga na-ekwusa ozi ọma. Ụfọdụ na-ahazi otú ha ga-esi jekwuoro Jehova ozi n’oge Ncheta Ọnwụ Jizọs. Jehova agaghị echefu ihe ọ bụla ụmụnna ndị a kwesịrị ntụkwasị obi hapụrụ iji jeere ya ozi. (Gụọ Ndị Hibru 6:10-12.) Gịnwa kwanụ? Ị̀ ga-ahapụli ihe ụfọdụ iji jekwuoro Jehova ozi?
OLEE IHE NDỊ ANYỊ MỤTARALA?
18, 19. Olee ihe ndị anyị mụtara n’ihe Baịbụl kọrọ banyere Jefta na ada ya? Olee otú anyị ga-esi ṅomie ha?
18 Olee ihe nyeere Jefta aka ijere Jehova ozi n’agbanyeghị na e nwere ọtụtụ ihe na-adịrịghị ya mfe? O kwere ka Jehova duzie ya mgbe ọ na-ekpebi ihe ọ ga-eme. O kpebiri na ya agaghị ekwe ka ndị gbara ya gburugburu megharịa ya anya. O kwesịrị ntụkwasị obi, ma mgbe ndị ọzọ mere ihe wutere ya. Jehova gọziri Jefta na ada ya maka ihe ndị ha hapụrụ iji jeere ya ozi. O jikwa ha abụọ nyere ndị ọzọ aka ịna-efe ya. Mgbe ndị ọzọ kwụsịrị ime ihe ziri ezi, Jefta na ada ya akwụsịghị iji obi ha niile na-efe Jehova.
19 Baịbụl sịrị: “Bụrụnụ ndị na-eṅomi ndị ahụ sitere n’okwukwe na ndidi na-eketa nkwa ndị e kwere.” (Ndị Hibru 6:12) Ka anyị ṅomie Jefta na ada ya, ebe anyị ma na ọ bụrụ na anyị ekwesị ntụkwasị obi, Jehova ga-agọzi anyị.


text:
NTE ẸKWỌRỌDE IKỌ ẸNYỤN̄ ẸNỌDE UKPEP KE OFỤRI ISỌN̄
Oceania
IDỤT 29
IBATOWO 40,642,855
MME ASUANETOP 98,353
UKPEPN̄KPỌ BIBLE 66,022
Enye Ikokopke Ndịk
Enyene eyen isua 12 emi ekerede Emily ke Australia. Usen kiet titia mmọ ama ekpep ke ọfọn owo enyene nti ufan. Emi ama anam Emily owụt enye vidio emi, Anie Edi Ata Ufan? Titia mmọ ama emen vidio oro edibre ọnọ nditọ klas mmọ; vidio oro ama enem mmọ tutu. Ke ẹma ẹkebre ẹma, mmọ ẹma ẹda hour kiet ẹneme se mmọ ẹkpepde. Titia oro ama emen vidio oro ekebre ke nsio nsio klas. Emily ama onyụn̄ owụt titia mmọ ye nditọ klas mmọ jw.org. Enye ọdọhọ ete: “Jehovah akanam nnyene uko n̄wụt ediwak nditọ ufọkn̄wed nnyịn jw.org. Enye enen̄ede ọdiọn̄ mi.”
Ẹka Itie Unyamurua ke Ata Anyan Usụn̄
Mme asuanetop ition ẹma ẹkenịm ukpatn̄kpọ emi ẹsidọn̄de n̄wed nnyịn ẹkwọrọ ikọ ke itie unyamurua ke Suai ke Timor-Leste. Akada mmọ hour usụkkiet ndibe idiọk usụn̄ emi etiede obot obot n̄kesịm do. N̄wed idụhe ke ediwak usem emi ẹsisemde do, ntre idem ama akpa mme owo ndikụt mme n̄wed ikọ Abasi ke nsio nsio usem mmọ 12. Ke ini n̄wan kiet okokụtde ediye ekpri n̄wed kiet, uyo ama ọbọhọ enye ete: “Se eke usem nnyịn ko!” Akpa ini emi enye okokụtde n̄wed usem Bunak emi enye esisemde edi oro. Ke ufan̄ usen inan̄ kpọt, mme owo ẹma ẹbọ n̄wed 4,571, ediwak owo ẹma ẹnyụn̄ ẹdọhọ ẹdi ufọk ẹdikpep mmimọ Bible. Ata akpa ini emi ediwak mmọ ẹkekụtde Mme Ntiense Jehovah ekedi oro. Nditọwọn̄ ẹma ẹtie ke ata ediwak hour ẹse mme vidio Di Ufan Jehovah ke usem Tetun Dili. Ndusụk nditọwọn̄ ẹma ẹmụm mme ikwọ vidio oro ẹdọn̄ ke ibuot ẹnyụn̄ ẹkwọ mmọ ye inemesịt.
“Utọ N̄wed Oro ke Nditọ Ufọkn̄wed Ẹyom”
Isụn̄utom iba ke Palau emi ẹkerede Brian ye Roxanne ẹma ẹka ufọkn̄wed ntaifiọk kiet ẹkedọhọ ẹnọ mmimọ itie inịm ukpatn̄kpọ emi isidọn̄de n̄wed nnyịn ikwọrọ ikọ. Mmọ ẹma ẹkekụt akwaowo kiet ke ufọkn̄wed oro, ẹwụt enye vidio ke jw.org emi aban̄ade se mmọ ẹyomde ndinam, ẹnyụn̄ ẹnọ enye ndusụk n̄wed emi mmọ ẹkeyomde ndidọn̄ ke ukpatn̄kpọ oro. Enye ama ọdọhọ ke ana mmọ ẹkekụt akwaowo en̄wen emi esede n̄kpọ aban̄a nditọ ufọkn̄wed. Owo enye oro ama ọdọhọ mmọ ẹkekụt akwaowo emi esede n̄kpọ aban̄a ufọkn̄wed oro.
Brian ọkọdọhọ ete: “Ima inyene nneme ye akwaowo oro, edi enye ama ọdọhọ ifiak ikokụt ata akpa owo emi ikokụtde. Ke ima ikesịm do ẹma ẹdọhọ nnyịn iwet leta. Esịt ikenemke nnyịn sia eketie nte mmọ ẹkedi ẹtop nnyịn ẹka nnasia ẹtop ẹka ufien, edi ima isụk iwet leta oro.”
Brian ye Roxanne ẹma ẹfiak ẹkekụt akwaowo emi esede n̄kpọ aban̄a ufọkn̄wed oro, ẹnyụn̄ ẹkere ke enye edidọhọ ke owo inyịmeke. Brian ọdọhọ ete: “Idem ama akpa nnyịn tutu ke ini enye ọkọdọhọde ke imọ ima ikot mme n̄wed oro ikọnọde mmimọ, ke ẹdi ata nti n̄wed. Enye ọkọdọhọ ke utọ n̄wed oro ke nditọ ufọkn̄wed ẹyom.” Ẹma ẹnyịme mme Brian ẹnam se mmọ ẹkeben̄ede.
Brian ọdọhọ ke akwaowo emi esede n̄kpọ aban̄a nditọ ufọkn̄wed ama ọdọhọ ke ẹsimen nditọ ufọkn̄wed emi ẹdụn̄de ke an̄wa ufọkn̄wed ẹka ufọkabasi ekededi emi mmọ ẹmade ke Sunday. Ke edieke mmọ ẹyomde ndidi eke nnyịn, ke ẹyemen mmọ ẹdi. Idem ama akpa Brian ye Roxanne sia ẹma ẹnyịme mmọ ẹnam se mmọ ẹkeyomde ẹnyụn̄ ẹdọhọ ke ẹyewat nditọ ufọkn̄wed ẹdi Ufọkmbono Obio Ubọn̄.
Akpa usen emi Brian ye Roxanne ẹkenịmde ukpatn̄kpọ oro ke an̄wa ufọkn̄wed, mme owo ẹma ẹbọ n̄wed 65, magazine 8, ye ndiye n̄kpri n̄wed 11. Mmọ ẹma ẹnyụn̄ ẹneme ikọ Abasi ye nditọ ufọkn̄wed. Akwaowo emi esede n̄kpọ aban̄a ufọkn̄wed ye enye emi esede n̄kpọ aban̄a nditọ ufọkn̄wed ẹma ẹdọhọ Brian ye Roxanne ẹsidi.
Mbonurua Ẹse Vidio Nnyịn
Usen kiet, ke ini Lipson emi odude ke Bethel ke Solomon Islands ọnyọn̄de ukwọrọikọ, enye ama okop nte ẹbrede ikwọ Obio Ubọn̄ ke esịt ufọkurua kiet. Enye ama odụk aka ndise m̀mê anie ebre. Idem ama akpa enye ndikụt nte ikpọ owo ye nditọwọn̄ ẹsede TV emi ẹbrede ọyọhọ ikwọ 55 eke vidio Di Ufan Jehovah. Ikwọ oro ekere “Uwem Nsinsi—Ke Akpatre!” Ke ikwọ oro ama okokụre, enyene ufọkurua ama ọdọhọ mmọ ke imọn̄ ibre vidio en̄wen inọ mmọ. Enye ama ebre vidio emi ekerede, Ifọnke Ndiyịp Inọ. Ke vidio oro ama ekebre ama, enye ama ọdọhọ kpukpru mmọ ẹte ẹkûyịp n̄kpọ ke ufọkurua imọ.
Ke ini ẹkesụk ẹbrede vidio oro, ediwak owo ẹma ẹdi ufọkurua oro, ntre ete enyene ufọkurua oro ama ọdọhọ mmọ ete yak ibre ikwọ emi imọ imade ikan inọ mmọ, onyụn̄ afiak ebre ọyọhọ ikwọ 55. Ke ikwọ oro okụrede, enye ama ebre vidio iba emi, Ntak Emi Ekpekpepde Bible? ye Ẹsikpep Owo Bible Didie? ke usem pidgin mbon Solomon Islands.
Ibat ibat owo ke Solomon Islands ẹsidụk Intanet, sia Intanet ọsọsọn̄ urua inyụn̄ idụhe ke kpukpru itie. Edi enyene ufọkurua oro, emi mîdịghe Ntiense Jehovah esiwụt mbon emi ẹdide ufọkurua esie mme vidio nnyịn, ndien oro ke anam mme owo ẹdiọn̄ọ ata ikọ Abasi.
Enye Ama Okụt Enyịn̄ Abasi ke N̄wed Oro
Ebe ye n̄wan kiet ke Nouméa ke New Caledonia, ẹsima ndidọn̄ n̄wed nnyịn ke ukpatn̄kpọ n̄kwọrọ ikọ kpukpru Monday. Usen kiet, mma kiet ama asan̄a bụt bụt edi itie ukpatn̄kpọ oro edisio n̄wed Nso ke Bible Enen̄ede Ekpep? asan̄a adaha isioroke uyo. Ke minit 30 ama ekebe, enye ama afiak edi ye n̄wed oro ke ubọk edidọhọ ebe ye n̄wan oro ete: “Ẹmekụt se n̄kụtde emi?” Enye ama okụbọde n̄wed oro owụt mmọ enyịn̄ Jehovah onyụn̄ ọdọhọ mmọ ete: “Se enyịn̄ Abasi edi emi. Mmanam ndụn̄ọde ke ediwak urua ke itie ubon n̄wed man ndiọn̄ọ owo emi Abasi edide. Ke ini mmende n̄wed mbufo ndọhọ n̄ketie ke moto mi n̄kot, akpa n̄kpọ emi n̄kokụtde ke ini n̄kụbọrede n̄wed oro edi enyịn̄ Abasi, Jehovah. Mma ndọhọ ke ana mfiak ndi ndikọm mbufo.” Ebe ye n̄wan oro ẹma ẹneme ikọ Abasi ye enye ẹnyụn̄ ẹkụbọde ẹka se ẹwetde ẹdian ke n̄wed Bible Ekpep ẹkewụt enye ibuotikọ emi, “Enyịn̄ Abasi—Nte Ẹkotde Enye ye Se Enye Ọwọrọde.” Mma oro ama ọdọhọ ke iyom ndika kan̄a itie ubon n̄wed n̄kanam ndun̄ọde, ke iyafiak idi itie oro idibụp mmọ mbụme edieke inyenede, sia mmọ ẹsidude do kpukpru Monday.


text:
TweakBit PCSuite
-
Version:
-
-
Asụsụ:
-
Nbudata TweakBit PCSuite
Nkọwa:
Isi atụmatụ:
- Fixes usoro njehie
- Mụbara kọmputa arụmọrụ
- Na-ele zuru ezu ọnụ ọgụgụ
- Akpaka usoro mmezi
Comments on TweakBit PCSuite:
TweakBit PCSuite Metụtara software:
The ngwá ọrụ na-eje ozi ma melite usoro ịrụ ọrụ. The software bụ ike idozi njehie na usoro ma hichaa ndekọ nke ihe mkpofu.
The zuru ezu ngwá ọrụ iji melite usoro ịrụ ọrụ. The software bụ ike wepu usoro mkpofu, inye nchebe na-egbochi mgbasa ozi.
A na-ewu ewu software ọcha na-ebuli usoro. The software-enye gị ohere iji wepụ na ndekọ data ma hichaa akụkọ ihe mere eme nke internet ọrụ.
Ngwá ọrụ iji melite usoro ịrụ ọrụ na-ebuli gameplay. The software na-enye ohere ka mepụta njikarịcha na akpaka ma ọ bụ akwụkwọ ntuziaka mode.
Na eluigwe na ala ngwá ọrụ iji chọta ọhụrụ nsụgharị nke arụnyere software. The mmekọ n'ụzọ dị irè-enyocha kwa gị usoro na-egosiputa ndepụta nke software akwadoro maka ọhụrụ.
The ngwá Ị kpọghee ekwt faịlụ na-ekpochi site usoro n'ibu. Ọ na-akwado mkpochapu dị iche iche na usoro njehie n'oge ọrụ na faịlụ.
The ngwá ọrụ na-ebuli ma hichaa usoro si enweghị isi, faịlụ. The software-enye gị ohere ihichapụ nwa oge faịlụ na-eduzi ndị defragmentation nke diski ike gị.
The ngwá ọrụ iji melite kọmputa arụmọrụ na idozi chinchi na usoro. The software-enye gị ohere iji kụziere ndị miri emi Doppler na idozi dị iche iche na nsogbu.
Ngwá ọrụ na-ebuli na dịkwuo usoro ịrụ ọrụ. The software na-akpaghị aka na-enyocha maka usoro nsogbu na-enye ohere iji dozie njehie.
Ngwá Ọrụ dịkwuo kwụsie ike ma na-agba nke na usoro. Mmemme rụrụ na mmegharị na ewepu na njehie, efu ma ọ bụ na-abaghị uru Ndenye ke ndekọ.
The software nyochaa ọnọdụ nke na kọmputa. Ọzọkwa software e dere ihe na ngwaọrụ ijikwa na kpatụ parameters nke kọmputa components.
The multifunctional anya ngwá ọrụ nke dị iche iche sistem. The software ana achi achi na playback nke mebere na gburugburu ebe obibi na kwa nke ọ bụla na kọmputa.
The software mekọrịta data n'etiti na kọmputa na Windows Phone ngwaọrụ. The software enyere imelite sistemụ na ngwaọrụ na ịchịkwa listi ọkpụkpọ na media n'ọbá akwụkwọ.
The software hichaa usoro si mmapụta na-adịru nwa faịlụ. Ọzọkwa software enyere ka ihichapụ dị iche iche plugins na ngwa.
Ike antivirus nyocha ịchọpụta na-wepụ nje. The software a na-emelite ugboro ugboro iji hụ na ugbu a ala nke antivirus ọdụ data.
Lee ihe software


text:
BAỊBỤL NSỌ—NSỤGHARỊ ỤWA ỌHỤRỤ NKE AKWỤKWỌ NSỌ
Ị̀ ga-achọ ịgụ isiokwu a n’asụsụ %%?
Diuterọnọmi 21:1-23
21 “Ọ bụrụ na a hụ onye e gburu egbu ka ọ tọgbọ n’ọhịa, n’ala Jehova bụ́ Chineke gị na-enye gị ka ọ bụrụ nke gị, ma a maghị onye gburu ya,+2 ndị okenye gị na ndị ikpe+ gị ga-aga tụọ malite n’ebe onye ahụ e gburu egbu tọgbọ ruo n’obodo niile dị ya gburugburu;3 iji mata obodo nke kasị dịrị nso n’ebe onye ahụ e gburu egbu tọgbọ. Ndị okenye obodo ahụ ga-esi n’ìgwè ehi kpụrụ nwa ehi nke a na-ejitụbeghị rụọ ọrụ, nke na-anyatụbeghị yok;4 ndị okenye obodo ahụ ga-akpụrụ nwa ehi ahụ gaa na ndagwurugwu nke iyi na-asọ na ya, bụ́ ebe a na-adịghị akọ akọ, ebe a na-adịghịkwa agha mkpụrụ, ha ga-agbajikwa olu nwa ehi ahụ n’ebe ahụ, na ndagwurugwu ahụ.+5 “Ndị nchụàjà bụ́ ụmụ Livaị ga-abịarukwa nso, n’ihi na ọ bụ ha ka Jehova bụ́ Chineke gị họọrọ ka ha na-ejere ya ozi+ nakwa ka ha jiri aha Jehova na-agọzi ndị mmadụ,+ ọ bụkwa ọnụ ha ga-ekpe ikpe esemokwu ọ bụla metụtara ime ihe ike ọ bụla.+6 Ndị okenye niile nke obodo ahụ, bụ́ ndị kasị nọrọ nso n’ebe onye ahụ e gburu egbu tọgbọ, ga-akwọ aka+ ha n’elu nwa ehi ahụ a gbajiri olu ya na ndagwurugwu ahụ;7 ha ga-aza, sị, ‘Ọ bụghị aka anyị wụfuru ọbara a, anya anyị ahụghịkwa mgbe a wụfuru ya.+8 Jehova, emela ka ọ dị n’isi ndị gị bụ́ Izrel, bụ́ ndị ị napụtara,+ emekwala ka ikpe ọmụma ọbara nke na-emeghị ihe ọjọọ+ dịrị n’etiti ndị gị bụ́ Izrel.’ A gaghịkwa eme ka ikpe ọmụma ọbara ahụ dị n’isi ha.9 Gị onwe gị ga-ewepụkwa ikpe ọmụma ọbara nke na-emeghị ihe ọjọọ n’etiti unu,+ n’ihi na ị ga-eme ihe ziri ezi n’anya Jehova.+10 “Ọ bụrụ na ị gaa ibuso ndị iro gị agha, Jehova bụ́ Chineke gị ewee nyefee ha n’aka gị,+ i wee dọrọ ha n’agha;+11 i wee hụ nwaanyị mara mma n’ahụ́ n’etiti ndị ahụ ị dọọrọ n’agha, i wee nwee mmasị n’ebe ọ nọ,+ wee kpọrọ ya ka ọ bụrụ nwunye gị,12 ị ga-akpọbatakwa ya n’ime ụlọ gị. Ọ ga-akpụ isi+ ya ma dozie mbọ́ ya,13 yipụkwa ákwà o gbo n’ahụ́ mgbe ị dọọrọ ya n’agha, wee biri n’ụlọ gị, ọ ga-akwakwara nne ya na nna ya ákwá otu ọnwa zuru ezu;+ e mesịa, gị na ya ga-enwe mmekọahụ, ị ga-akpọrọ ya ka ọ bụrụ nwaanyị ị lụrụ ọhụrụ, ọ ga-aghọkwa nwunye gị.14 Ọ ga-erukwa na ọ bụrụ na ihe ya amasịkwaghị gị, ị ga-achụpụ ya,+ dị ka mkpụrụ obi ya si chọọ; ma ị gaghị anwa anwa ree ya ere. Emegbula ya emegbu+ mgbe i wedasịworo ya n’ala.15 “Ọ bụrụ na nwoke alụọ nwaanyị abụọ, ya ahụ otu n’anya ma kpọ nke ọzọ asị, ma ha abụọ amụọrọ ya ụmụ ndị ikom, ma nwunye ya nke ọ hụrụ n’anya ma nke ọ kpọrọ asị, ọ bụrụkwa na ọ bụ nke ọ kpọrọ asị mụụrụ ya ọkpara,+16 ọ ga-erukwa na n’ụbọchị ọ ga-enye ụmụ ya ndị ikom ihe o nwere dị ka ihe nketa, a gaghị ekwe ka o were nwa nke nwaanyị ahụ ọ hụrụ n’anya mere ọkpara ma hapụ nwa nke nwaanyị ahụ ọ kpọrọ asị, bụ́ ọkpara.+17 N’ihi na o kwesịrị iwere nwa nke nwaanyị ahụ ọ kpọrọ asị dị ka ọkpara site n’inye ya òkè abụọ n’ihe niile o nwere,+ n’ihi na ọ bụ mmalite nke ike ịmụ ọmụmụ ya.+ Ọ bụ ya nwe ihe ruuru onye bụ́ ọkpara.+18 “Ọ bụrụ na nwoke nwere nwa nwoke dị isi ike, nke na-enupụ isi,+ ọ naghị ege ntị n’olu nna ya ma ọ bụ n’olu nne ya,+ ha agbaziwokwa ya ma o geghị ha ntị,+19 nna ya na nne ya ga-ejide ya wee kpọpụtara ya ndị okenye obodo ya n’ọnụ ụzọ ámá obodo ya,+20 ha ga-agwakwa ndị okenye obodo ya, sị, ‘Nwa anyị nwoke a dị isi ike, na-enupụkwa isi; ọ naghị ege ntị n’olu anyị,+ ọ bụkwa onye na-eribiga nri ókè+ na onye aṅụrụma.’+21 Ndị ikom niile nke obodo ya ga-eji nkume tụgbuo ya. Ị ga-ekpochapụkwa ihe ọjọọ n’etiti unu, Izrel dum ga-anụkwa ya ma tụọ egwu.+22 “Ọ bụrụkwa na mmadụ emee mmehie ga-eme ka a ma ya ikpe ọnwụ,+ e wee gbuo ya, i wee kwụwa ya n’osisi,+23 ozu ya agaghị adị n’elu osisi abalị dum;+ kama ị ga-ahụ na e liri ya n’ụbọchị ahụ, n’ihi na ihe a bụrụ ọnụ n’ebe Chineke nọ ka onye a kwụwara n’osisi bụ;+ emerụkwala ala gị, nke Jehova bụ́ Chineke gị na-enye gị ka ọ bụrụ ihe nketa gị.+


text:
ISIOKWU ỤLỌ NCHE A | CHINEKE Ò NWERE MMASỊ N’EBE Ị NỌ?
Chineke Nwere Ike Ịkasi Gị Obi
“Chineke, bụ́ onye na-akasi ndị e wedara n’ala obi, kasiri anyị obi.”—2 NDỊ KỌRỊNT 7:6.
IHE MERE O JI ESIRI ỤFỌDỤ NDỊ IKE IKWETA: N’agbanyeghị na ụfọdụ ndị na-achọ onye ga-akasi ha obi, ha chere na ọ bụrụ na ha arịọ Chineke ka ọ gbatara ha ọsọ enyemaka mgbe ha nọ ná nsogbu, na ọ pụtara na ha na-achọ naanị ọdịmma onwe ha. E nwere otu nwaanyị aha ya bụ Raquel. Ọ sịrị: “Ọ na-abụ m lechaa mmadụ ole nọ n’ụwa nakwa nsogbu ndị ha nwere, nsogbu m na-adịzi m ntakịrị nke na obi anaghị ekwe m rịọ Chineke ka o nyere m aka.”
IHE BAỊBỤL NA-AKỤZIRI ANYỊ: E nwere ụzọ Chineke sirila gbatara ndị mmadụ ọsọ enyemaka ma na-akasi ha obi. Onye ọ bụla dị ndụ n’ụwa taa ketara mmehie. Ọ bụ mmehie ahụ mere na o nweghị ka mmadụ metachaa ihe Chineke chọrọ. Ma, Chineke “hụrụ anyị n’anya wee zite Ọkpara ya [bụ́ Jizọs Kraịst] ka ọ bụrụ àjà ime udo maka mmehie anyị.” (1 Jọn 4:10) Ọ bụ àjà Jizọs ji ndụ ya chụọ mere Chineke ji agbaghara anyị mmehie anyị, meekwa ka obi anyị ghara ịna-ama anyị ikpe. Ọ bụkwa ya mere anyị ji nwee olileanya ịdị ndụ ruo mgbe ebighị ebi n’ụwa ọhụrụ nke udo ga-adị na ya. * Ma, àjà ahụ ọ̀ bụ naanị maka mmadụ niile, ka Chineke ò jikwa ya egosi na ọ hụrụ gịnwa n’anya?
Ka anyị lebagodị anya n’ihe Pọl onyeozi kwuru. Otú àjà Jizọs chụrụ si metụ ya n’obi mere ka o dee, sị: “Ndụ nke m dị ugbu a n’anụ ahụ́, m dị ya site n’okwukwe nke m nwere n’ebe Ọkpara Chineke nọ, bụ́ onye hụrụ m n’anya ma nyefee onwe ya maka m.” (Ndị Galeshia 2:20) Jizọs nwụrụ tupu Pọl aghọọ Onye Kraịst. N’agbanyeghị ya, Pọl weere àjà ahụ ka onyinye Chineke nyere yanwa.
Àjà ahụ Jizọs ji ndụ ya chụọ bụkwa onyinye Chineke nyere gịnwa. Onyinye a gosiri na Chineke ji gị kpọrọ ihe. Àjà ahụ nwere ike inye gị “nkasi obi ebighị ebi,” meekwa ka i nwee “ezi olileanya” ka i wee “guzosie ike n’omume ọma niile nakwa n’okwu ọma niile.”—2 Ndị Tesalonaịka 2:16, 17.
N’eziokwu, Jizọs ji ndụ ya chụọ àjà ihe fọrọ obere ka ọ bụrụ puku afọ abụọ gara aga. Ma, olee ihe Chineke na-eme n’oge a nke gosiri na ọ chọrọ ka gị na ya dịrị ná mma?
^ para. 5 Ị chọọ ịmatakwu banyere àjà Jizọs chụrụ, gụọ isi nke 5 n’akwụkwọ bụ́ Gịnị n’Ezie Ka Bible Na-akụzi? Ọ bụ Ndịàmà Jehova bipụtara ya.


text:
Ihe A Na-eme n’Ụlọ Ọrụ Anyị na Oge E Ji Aga Elegharị Anya Ebe Ahụ
Obi ga-adị anyị ụtọ ma ị gaa legharịa anya n’ụlọ ọrụ anyị dị iche iche nakwa n’ebe ndị anyị na-ebi akwụkwọ. Ebe a ka ị ga-anọ achọpụta ebe ụlọ ọrụ anyị dị na oge ndị ọbịa ji aga elegharị anya ebe ahụ.
Indonesia
Saksi Saksi Yehuwa Indonesia
Jl. Kelinci Raya No. 36
JAKARTA PUSAT 10710
INDONESIA
+62 251-8240534
Oge E Ji Akpọgharị Ndị Ọbịa
Mọnde ruo Fraịdee
8:00 ụtụtụ ruo 11:00 ụtụtụ na 1:00 ehihie ruo 4:00 mgbede
Ọ na-ewe otu awa na ọkara
Ihe A Na-eme
A na-asụgharị akwụkwọ anyị ndị e ji amụ Baịbụl n’asụsụ Indonesian na Asụsụ Ndị Ogbi nke Indonesia. A na-emepụtakwa vidio na ihe ndị a na-egere egere.